title: 2010/261/: Komission päätös, annettu 4 päivänä toukokuuta 2010 , SIS II:n keskusjärjestelmään ja viestintäinfrastruktuuriin liittyvästä turvasuunnitelmasta

text:
               5.5.2010

               FI

               Euroopan unionin virallinen lehti

               L 112/31

         KOMISSION PÄÄTÖS,
   annettu 4 päivänä toukokuuta 2010,
   SIS II:n keskusjärjestelmään ja viestintäinfrastruktuuriin liittyvästä turvasuunnitelmasta
   (2010/261/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon toisen sukupolven Schengenin tietojärjestelmän (SIS II) perustamisesta, toiminnasta ja käytöstä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1987/2006 (1) ja erityisesti sen 16 artiklan,
   ottaa huomioon toisen sukupolven Schengenin tietojärjestelmän (SIS II) perustamisesta, toiminnasta ja käytöstä 12 päivänä kesäkuuta 2007 tehdyn neuvoston päätöksen 2007/533/YOS (2) ja erityisesti sen 16 artiklan,
   sekä katsoo seuraavaa:

               (1)

               Asetuksen (EY) N:o 1987/2006 16 artiklassa ja päätöksen 2007/533/YOS 16 artiklassa säädetään, että tietokantaa hallinnoivan viranomaisen on toteutettava SIS II:n keskusjärjestelmän osalta ja komission on toteutettava viestintäinfrastruktuurin osalta tarvittavat toimenpiteet, turvasuunnitelma mukaan lukien.

               (2)

               Asetuksen (EY) N:o 1987/2006 15 artiklan 4 kohdan ja päätöksen 2007/533/YOS 15 artiklan 4 kohdan mukaan komissio vastaa SIS II:n keskusjärjestelmän operatiivisesta hallinnoinnista siirtymäkautena, ennen kuin tietokantaa hallinnoiva viranomainen ottaa tehtävänsä vastaan.

               (3)

               Koska tietokantaa hallinnoivaa viranomaista ei ole vielä perustettu, komission laatimaa turvasuunnitelmaa olisi sovellettava siirtymäkautena myös SIS II:n keskusjärjestelmään.

               (4)

               Komission suorittamaan henkilötietojen käsittelyyn, joka liittyy sen velvollisuuteen huolehtia SIS II:n operatiivisesta hallinnoinnista, sovelletaan Euroopan parlamentin ja neuvoston asetusta (EY) N:o 45/2001 (3).

               (5)

               Asetuksen (EY) N:o 1987/2006 15 artiklan 7 kohdassa ja päätöksen 2007/533/YOS 15 artiklan 7 kohdassa säädetään, että mikäli komissio siirtää vastuualaansa kuuluvia tehtäviä siirtymäkautena ennen kuin tietokantaa hallinnoiva viranomainen ottaa tehtävänsä vastaan, sen on varmistettava, ettei tehtävien siirto vaikuta haitallisesti unionin lainsäädännön nojalla toimivien valvontajärjestelmien tehokkuuteen unionin tuomioistuimen, tilintarkastustuomioistuimen tai Euroopan tietosuojavaltuutetun osalta.

               (6)

               Tietokantaa hallinnoivan viranomaisen olisi laadittava oma SIS II:n keskusjärjestelmää koskeva turvasuunnitelmansa heti kun se on ottanut tehtävänsä vastaan. Tämän turvasuunnitelman voimassaolon olisi sen vuoksi päätyttävä SIS II:n keskusjärjestelmän osalta heti kun tietokantaa hallinnoiva viranomainen ottaa tehtävänsä vastaan.

               (7)

               Asetuksen (EY) N:o 1987/2006 4 artiklan 3 kohdan ja päätöksen 2007/533/YOS 4 artiklan 3 kohdan mukaan CS-SIS, joka huolehtii teknisistä valvonta- ja hallintotehtävistä, sijaitsee Strasbourgissa (Ranska), ja CS-SIS:n varakeskus, joka voi huolehtia kaikista CS-SIS:n pääkeskuksen toiminnoista, jos järjestelmään tulee vika, sijaitsee Sankt Johann im Pongaussa (Itävalta).

               (8)

               Turvasuunnitelmassa olisi määrättävä, että nimetään yksi järjestelmän turvallisuusvastaava, jonka vastuulla ovat SIS II:n keskusjärjestelmän ja viestintäinfrastruktuurin turvallisuuteen liittyvät tehtävät, sekä kaksi paikallista turvallisuusvastaavaa, joista toisen vastuulla ovat SIS II:n keskusjärjestelmän turvallisuuteen liittyvät ja toisen vastuulla viestintäinfrastruktuurin turvallisuuteen liittyvät tehtävät. Jotta voidaan varmistaa tietoturvaloukkausten tehokas ja ripeä käsittely ja niistä raportointi, olisi määritettävä turvallisuusvastaavien tehtävät.

               (9)

               Olisi laadittava turvapolitiikka, jossa kuvataan yksityiskohtaisesti kaikki tekniikkaa ja organisaatiota koskevat tiedot tämän päätöksen säännösten mukaisesti.

               (10)

               Olisi määritettävä toimenpiteet, joilla voidaan varmistaa SIS II:n keskusjärjestelmän ja viestintäinfrastruktuurin toiminnan riittävä turvallisuus,

         ON HYVÄKSYNYT TÄMÄN PÄÄTÖKSEN:
   I   LUKU

      YLEISET SÄÄNNÖKSET

   1 artikla
   Kohde
   1.   Tässä päätöksessä vahvistetaan turvaorganisaatio ja toimet (turvasuunnitelma), joilla suojataan SIS II:n keskusjärjestelmä ja siinä käsiteltävät tiedot niiden saatavuuteen, eheyteen ja luottamuksellisuuteen kohdistuvilta uhkilta asetuksen (EY) N:o 1987/2006 16 artiklan 1 kohdassa ja toisen sukupolven Schengenin tietojärjestelmän (SIS II) perustamisesta, toiminnasta ja käytöstä tehdyn päätöksen 2007/533/YOS 16 artiklan 1 kohdassa tarkoitetulla tavalla siirtymäkautena, kunnes tietokantaa hallinnoiva viranomainen ottaa tehtävänsä vastaan.
   2.   Tässä päätöksessä vahvistetaan turvaorganisaatio ja toimet (turvasuunnitelma), joilla suojataan viestintäinfrastruktuuri sen saatavuuteen, eheyteen ja luottamuksellisuuteen kohdistuvilta uhkilta asetuksen (EY) N:o 1987/2006 16 artiklassa ja toisen sukupolven Schengenin tietojärjestelmän (SIS II) perustamisesta, toiminnasta ja käytöstä tehdyn päätöksen 2007/533/YOS 16 artiklassa tarkoitetulla tavalla.
   II   LUKU

      ORGANISAATIO, VASTUUALUEET JA TIETOTURVALOUKKAUSTEN HALLINTA

   2 artikla
   Komission tehtävät
   1.   Komissio huolehtii tässä päätöksessä tarkoitettujen, SIS II:n keskusjärjestelmää koskevien turvatoimien tehokkaasta täytäntöönpanosta ja seurannasta.
   2.   Komissio huolehtii tässä päätöksessä tarkoitettujen, viestintäinfrastruktuuria koskevien turvatoimien tehokkaasta täytäntöönpanosta ja seurannasta.
   3.   Komissio nimeää yhden virkamiehistään järjestelmän turvallisuusvastaavaksi. Järjestelmän turvallisuusvastaavan nimittää komission oikeus-, vapaus- ja turvallisuusasioiden pääosaston pääjohtaja. Järjestelmän turvallisuusvastaavan tehtävänä on erityisesti:

               a)

               valmistella turvapolitiikka tämän päätöksen 7 artiklassa kuvatun mukaisesti;

               b)

               valvoa SIS II:n keskusjärjestelmän turvamenettelyjen tehokasta täytäntöönpanoa;

               c)

               valvoa viestintäinfrastruktuurin turvamenettelyjen tehokasta täytäntöönpanoa;

               d)

               osallistua asetuksen (EY) N:o 1987/2006 50 artiklassa ja päätöksen 2007/533/YOS 66 artiklassa tarkoitettujen turvallisuutta koskevien kertomusten valmisteluun;

               e)

               antaa koordinointitukea ja muuta apua Euroopan tietosuojavaltuutetulle asetuksen (EY) N:o 1987/2006 45 artiklassa ja päätöksen 2007/533/YOS 61 artiklassa tarkoitettujen tarkastusten ja valvonnan suorittamisessa sekä tämän päätöksen 5 artiklan 2 kohdassa tarkoitettujen turvaloukkauksia koskevien ilmoitusten toimittamisessa komission tietosuojavastaavalle;

               f)

               valvoa, että kaikki SIS II:n keskusjärjestelmän hallinnointiin osallistuvat hankkijat ja alihankkijat noudattavat tätä päätöstä ja turvapolitiikkaa asianmukaisesti ja kokonaisuudessaan;

               g)

               valvoa, että kaikki viestintäinfrastruktuurin hallinnointiin osallistuvat hankkijat ja alihankkijat noudattavat tätä päätöstä ja turvapolitiikkaa asianmukaisesti ja kokonaisuudessaan;

               h)

               pitää yllä luetteloa SIS II:n turvallisuudesta vastaavista kansallisista yhteyspisteistä ja toimittaa luettelo viestintäinfrastruktuurin paikalliselle turvallisuusvastaavalle;

               i)

               toimittaa h kohdassa tarkoitettu luettelo SIS II:n keskusjärjestelmän paikalliselle turvallisuusvastaavalle.

         3 artikla
   SIS II:n keskusjärjestelmän paikallinen turvallisuusvastaava
   1.   Komissio nimeää yhden virkamiehistään SIS II:n keskusjärjestelmän paikalliseksi turvallisuusvastaavaksi, sanotun kuitenkaan rajoittamatta 8 artiklan soveltamista. On huolehdittava siitä, että paikallisen turvallisuusvastaavan tehtävä ei ole ristiriidassa henkilön muiden tehtävien kanssa. SIS II:n keskusjärjestelmän paikallisen turvallisuusvastaavan nimittää komission oikeus-, vapaus- ja turvallisuusasioiden pääosaston pääjohtaja.
   2.   SIS II:n keskusjärjestelmän paikallinen turvallisuusvastaava huolehtii siitä, että tässä päätöksessä tarkoitetut turvatoimet pannaan täytäntöön ja että CS-SIS:n pääkeskuksessa noudatetaan turvamenettelyjä. SIS II:n keskusjärjestelmän paikallinen turvallisuusvastaava huolehtii myös CS-SIS:n varakeskuksen osalta siitä, että tässä päätöksessä tarkoitetut turvatoimet, lukuun ottamatta 9 artiklassa tarkoitettuja toimenpiteitä, pannaan täytäntöön ja että turvamenettelyjä noudatetaan.
   3.   SIS II:n keskusjärjestelmän paikallinen turvallisuusvastaava voi siirtää osan tehtävistään alaisilleen. On huolehdittava siitä, että näiden tehtävien suorittaminen ei ole ristiriidassa muiden tehtävien kanssa. Paikallinen turvallisuusvastaava tai hänen kulloinkin työvuorossa oleva alaisensa on milloin tahansa tavoitettavissa yhdestä puhelinnumerosta ja osoitteesta.
   4.   SIS II:n keskusjärjestelmän paikallinen turvallisuusvastaava suorittaa CS-SIS:n pääkeskuksen ja varakeskuksen sijaintipaikoissa toteutettaviin turvatoimiin liittyvät tehtävät 1 kohdassa asetetut rajoitukset huomioon ottaen, ja erityisesti:

               a)

               huolehtii paikallisten toimintojen turvallisuuteen liittyvistä tehtävistä, kuten palomuurien testauksesta, säännöllisestä turvatestauksesta, tarkastuksista ja turva-asioista raportoinnista;

               b)

               valvoo toiminnan jatkuvuussuunnitelman tehokuutta ja huolehtii säännöllisten harjoitusten toteuttamisesta;

               c)

               turvaa kaikkia SIS II:n keskusjärjestelmän tai viestintäinfrastruktuurin turvallisuuteen mahdollisesti vaikuttavia SIS II:n keskusjärjestelmän tapahtuvia koskevan todistusaineiston ja raportoi tapahtumista järjestelmän turvallisuusvastaavalle;

               d)

               ilmoittaa järjestelmän turvallisuusvastaavalle, jos turvapolitiikkaa on muutettava;

               e)

               valvoo, että kaikki SIS II:n keskusjärjestelmän hallinnointiin osallistuvat hankkijat ja alihankkijat noudattavat tätä päätöstä ja turvapolitiikkaa;

               f)

               varmistaa, että henkilöstö on tietoinen velvollisuuksistaan, ja valvoo turvapolitiikan noudattamista;

               g)

               valvoo tietoturvan kehitystä ja varmistaa, että henkilöstö saa asianmukaista koulutusta;

               h)

               hankkii turvapolitiikan laatimisessa, päivittämisessä ja tarkistamisessa tarvittavat tiedot ja valmistelee eri toimintavaihtoehdot 7 artiklan mukaisesti.

         4 artikla
   Viestintäinfrastruktuurin paikallinen turvallisuusvastaava
   1.   Komissio nimeää yhden virkamiehistään viestintäinfrastruktuurin paikalliseksi turvallisuusvastaavaksi, sanotun kuitenkaan rajoittamatta 8 artiklan soveltamista. On huolehdittava siitä, että paikallisen turvallisuusvastaavan tehtävä ei ole ristiriidassa henkilön muiden tehtävien kanssa. Viestintäinfrastruktuurin paikallisen turvallisuusvastaavan nimittää komission oikeus-, vapaus- ja turvallisuusasioiden pääosaston pääjohtaja.
   2.   Viestintäinfrastruktuurin paikallinen turvallisuusvastaava valvoo viestintäinfrastruktuurin toimintaa ja varmistaa, että turvatoimet pannaan täytäntöön ja turvamenettelyjä noudatetaan.
   3.   Viestintäinfrastruktuurin paikallinen turvallisuusvastaava voi siirtää osan tehtävistään alaisilleen. On huolehdittava siitä, että näiden tehtävien suorittaminen ei ole ristiriidassa muiden tehtävien kanssa. Paikallinen turvallisuusvastaava tai hänen kulloinkin työvuorossa oleva alaisensa on milloin tahansa tavoitettavissa yhdestä puhelinnumerosta ja osoitteesta.
   4.   Viestintäinfrastruktuurin paikallinen turvallisuusvastaava toteuttaa viestintäinfrastruktuuria koskeviin turvatoimiin liittyvät tehtävät ja erityisesti:

               a)

               huolehtii kaikista viestintäinfrastruktuurin toiminnan turvallisuuteen liittyvistä toimista, kuten palomuurien testauksesta, säännöllisestä turvatestauksesta, tarkastuksista ja turva-asioista raportoinnista;

               b)

               valvoo toiminnan jatkuvuussuunnitelman tehokkuutta ja huolehtii säännöllisten harjoitusten toteuttamisesta;

               c)

               turvaa kaikkia SIS II:n keskusjärjestelmän tai viestintäinfrastruktuurin turvallisuuteen mahdollisesti vaikuttavia viestintäinfrastruktuurin tapahtumia koskevan todistusaineiston ja raportoi tapahtumista järjestelmän turvallisuusvastaavalle;

               d)

               ilmoittaa järjestelmän turvallisuusvastaavalle, jos turvapolitiikkaa on muutettava;

               e)

               valvoo, että kaikki viestintäinfrastruktuurin hallinnointiin osallistuvat hankkijat ja alihankkijat noudattavat tätä päätöstä ja turvapolitiikkaa;

               f)

               varmistaa, että henkilöstö on tietoinen velvollisuuksistaan, ja valvoo turvapolitiikan noudattamista;

               g)

               valvoo tietoturvan kehitystä ja varmistaa, että henkilöstö saa asianmukaista koulutusta;

               h)

               hankkii turvapolitiikan laatimisessa, päivittämisessä ja tarkistamisessa tarvittavat tiedot ja valmistelee eri toimintavaihtoehdot 7 artiklan mukaisesti.

         5 artikla
   Tietoturvaloukkaukset
   1.   Kaikki tapahtumat, joilla on tai saattaa olla vaikutusta SIS II:n turvallisuuteen ja jotka voivat aiheuttaa vahinkoa SIS II:lle tai johtaa tietojen häviämiseen, katsotaan tietoturvaloukkauksiksi, erityisesti jos tietoihin on mahdollisesti päästy käsiksi tai jos tietojen saatavuus, eheys tai luottamuksellisuus on vaarantunut tai saattanut vaarantua.
   2.   Tietoturvaloukkauksiin vastataan nopeasti, tehokkaasti ja asianmukaisesti turvapolitiikkaa noudattaen. Laaditaan menettelyt, joita noudatetaan tietoturvaloukkausten jälkeen.
   3.   Tietoturvaloukkauksesta, jolla on tai saattaa olla vaikutusta SIS II:n toimintaan jäsenvaltiossa tai jäsenvaltion syöttämien tai lähettämien tietojen saatavuuteen, eheyteen tai luottamuksellisuuteen, ilmoitetaan kyseiselle jäsenvaltiolle. Lisäksi tietoturvaloukkauksista ilmoitetaan komission tietosuojavastaavalle.
   6 artikla
   Tietoturvaloukkausten hallinta
   1.   Kaikki SIS II:n kehittämiseen, hallinnointiin ja toimintaan osallistuvat henkilöstön jäsenet sekä hankkijat velvoitetaan kirjaamaan muistiin viestintäinfrastruktuurin turvallisuudessa havaitsemansa tai epäilemänsä puutteet ja ilmoittamaan niistä järjestelmän turvallisuusvastaavalle tai viestintäinfrastruktuurin paikalliselle turvallisuusvastaavalle.
   2.   Kun havaitaan mikä tahansa tapahtuma, jolla on tai saattaa olla vaikutusta SIS II:n turvallisuuteen, viestintäinfrastruktuurin paikallinen turvallisuusvastaava ilmoittaa asiasta mahdollisimman nopeasti järjestelmän turvallisuusvastaavalle ja tarvittaessa SIS II:n turvallisuudesta vastaavalle kansalliselle yhteyspisteelle, jos kyseisessä jäsenvaltiossa on tällainen yhteyspiste, kirjallisesti tai jos asia on erityisen kiireellinen, muita viestintäkanavia käyttäen. Raportissa kuvaillaan kyseinen tietoturvaloukkaus, riskin suuruus, mahdolliset seuraukset ja toimenpiteet, jotka on toteutettu tai olisi toteutettava riskin pienentämiseksi.
   3.   Viestintäinfrastruktuurin paikallinen turvallisuusvastaava turvaa välittömästi kaiken tietoturvaloukkaukseen liittyvän todistusaineiston. Todistusaineisto toimitetaan järjestelmän turvallisuusvastaavalle tämän pyynnöstä, jos se on sovellettavien tietoturvasäännösten puitteissa mahdollista.
   4.   Turvapolitiikassa määritellään palauteprosessi sen varmistamiseksi, että tieto turvaloukkauksen laadusta, käsittelystä ja lopputuloksesta toimitetaan järjestelmän turvallisuusvastaavalle ja viestintäinfrastruktuurin paikalliselle turvallisuusvastaavalle heti kun tietoturvaloukkaus on käsitelty loppuun.
   5.   Edellä olevia 1–4 kohtaa sovelletaan tarvittavin muutoksin SIS II:n keskusjärjestelmää koskeviin tietoturvaloukkauksiin. Sen vuoksi kaikki 1–4 kohdassa olevat viittaukset viestintäinfrastruktuurin paikalliseen turvallisuusvastaavaan on ymmärrettävä viittauksiksi SIS II:n keskusjärjestelmän paikalliseen turvallisuusvastaavaan.
   III   LUKU

      TURVATOIMET

   7 artikla
   Turvapolitiikka
   1.   Oikeus-, vapaus- ja turvallisuusasioiden pääosaston pääjohtaja laatii sitovan turvapolitiikan ja päivittää ja tarkistaa sitä säännöllisesti tämän päätöksen mukaisesti. Turvapolitiikassa kuvataan yksityiskohtaisesti menettelyt ja toimet, joilla suojaudutaan viestintäinfrastruktuurin saatavuuteen, eheyteen ja luottamuksellisuuteen kohdistuvilta uhkilta, sekä varasuunnitelmat, jotta voidaan varmistaa riittävä turvallisuuden taso tässä päätöksessä kuvatulla tavalla. Turvapolitiikan on oltava tämän päätöksen mukainen.
   2.   Turvapolitiikka perustuu riskinarviointiin. Turvapolitiikassa kuvattujen toimien on oltava oikeassa suhteessa havaittuihin riskeihin.
   3.   Riskinarviointia ja turvapolitiikkaa päivitetään, jos se on tarpeen teknisen kehityksen, havaittujen uusien uhkien tai muiden seikkojen johdosta. Turvapolitiikkaa tarkistetaan joka tapauksessa vuosittain sen varmistamiseksi, että se vastaa edelleen asianmukaisesti viimeisintä riskinarviointia tai mitä tahansa uutta teknistä kehitysaskelta, uhkaa tai muuta keskeistä seikkaa.
   4.   Turvapolitiikan laatii järjestelmän turvallisuusvastaava yhteistyössä SIS II:n keskusjärjestelmän paikallisen turvallisuusvastaavan ja viestintäinfrastruktuurin paikallisen turvallisuusvastaavan kanssa.
   5.   Edellä olevia 1–4 kohtaa sovelletaan tarvittavin muutoksin SIS II:n keskusjärjestelmää koskevaan turvapolitiikkaan. Sen vuoksi kaikki 1–4 kohdassa olevat viittaukset viestintäinfrastruktuurin paikalliseen turvallisuusvastaavaan on ymmärrettävä viittauksiksi SIS II:n keskusjärjestelmän paikalliseen turvallisuusvastaavaan.
   8 artikla
   Turvatoimien täytäntöönpano
   1.   Tässä päätöksessä ja turvapolitiikassa tarkoitettujen tehtävien ja vaatimusten toteuttaminen, paikallisen turvallisuusvastaavan nimeäminen mukaan luettuna, voidaan ulkoistaa tai antaa tehtäväksi yksityiselle tai julkiselle elimelle.
   2.   Siinä tapauksessa komissio varmistaa oikeudellisesti sitovan sopimuksen avulla, että tässä päätöksessä ja turvapolitiikassa asetettuja vaatimuksia noudatetaan. Jos paikallisen turvallisuusvastaavan nimeäminen annetaan tehtäväksi jollekin muulle taholle tai ulkoistetaan, komissio varmistaa oikeudellisesti sitovan sopimuksen avulla, että sitä kuullaan paikallisen turvallisuusvastaavan tehtävään nimettävän henkilön valinnasta.
   9 artikla
   Laitteisiin pääsyn valvonta
   1.   Alueet, joilla tietojenkäsittelylaitteet sijaitsevat, suojataan asianmukaisilla esteillä ja pääsynvalvontajärjestelyillä, ja niiden ympärille rajataan turva-alueet.
   2.   Turva-alueen sisälle luodaan suojattuja alueita, joiden tarkoituksena on suojella fyysisiä komponentteja, esimerkiksi laitteistoja, tietovälineitä ja konsoleja, SIS II:ta koskevia suunnitelmia ja muita asiakirjoja sekä SIS II:n toimintaan osallistuvan henkilöstön toimistoja ja työpisteitä. Suojatut alueet varustetaan asianmukaisilla pääsynvalvontajärjestelyillä, jotta vain valtuutetut henkilöt pääsevät alueelle. Suojatuilla alueilla työskentelyyn sovelletaan turvapolitiikassa yksityiskohtaisesti määritettyjä turvallisuussääntöjä.
   3.   Toimistojen, huoneiden ja laitteiden fyysisestä turvallisuudesta huolehditaan. Esimerkiksi toimitus- ja lastausalueita ja muita alueita, joiden kautta sivulliset voivat päästä tiloihin, valvotaan, ja jos mahdollista, ne eristetään tietojenkäsittelylaitteista luvattoman käytön estämiseksi.
   4.   Laaditaan suunnitelma turva-alueiden suojaamiseksi fyysisesti luonnonkatastrofeilta ja ihmisen aiheuttamilta katastrofeilta ja sovelletaan sitä oikeassa suhteessa riskeihin.
   5.   Laitteet suojataan fyysisiltä ja ympäristöuhkilta sekä luvattomalta käytöltä.
   6.   Komissio lisää 2 artiklan 3 kohdan h alakohdassa tarkoitettuun luetteloon sen yhteyspisteen, joka vastaa tämän artiklan säännösten täytäntöönpanon valvonnasta CS-SIS:n varakeskuksen sijaintipaikassa, edellyttäen että sillä on tämä tieto.
   10 artikla
   Tietovälineiden ja laitteiden valvonta
   1.   Tietoja sisältävät erilliset tallennusvälineet suojataan luvattomalta käytöltä, väärinkäytöltä tai tietojen tuhoamiselta, ja välineiden luettavuudesta huolehditaan tietojen koko säilytysajan.
   2.   Tietovälineet poistetaan käytöstä turvallisesti sen jälkeen kun niitä ei enää tarvita, noudattaen turvapolitiikassa yksityiskohtaisesti kuvattavia menettelyjä.
   3.   Inventaarien avulla varmistetaan, että tiedot tallennettujen tietojen sijainnista, tietojen säilyttämisajasta ja tietoihin pääsyä koskevista valtuutuksista ovat saatavilla.
   4.   Kaikki viestintäinfrastruktuurin tärkeimmät osat luetteloidaan, jotta niitä voidaan suojella niiden tärkeysasteen mukaan. Keskeisistä tietoteknisistä laitteista pidetään ajantasaista rekisteriä.
   5.   Viestintäinfrastruktuuria koskevat ajantasaiset asiakirjat pidetään saatavilla. Asiakirjat on suojattava luvattomalta käytöltä.
   6.   Edellä olevia 1–5 kohtaa sovelletaan tarvittavin muutoksin SIS II:n keskusjärjestelmään. Sen vuoksi kaikki viittaukset viestintäinfrastruktuuriin on ymmärrettävä viittauksiksi SIS II:n keskusjärjestelmään.
   11 artikla
   Tietojen säilyttämisen valvonta
   1.   Tietojen asianmukainen säilyttäminen ja luvattoman käytön ehkäiseminen varmistetaan asianmukaisilla toimenpiteillä.
   2.   Kaikki tallennusvälineitä sisältävät laitteet tarkistetaan kokonaisuudessaan, jotta voidaan varmistaa, että arkaluonteiset tiedot on poistettu tai niiden päälle on kirjoitettu ennen välineiden käytöstä poistamista, tai laitteet hävitetään turvallisesti.
   12 artikla
   Salasanojen valvonta
   1.   Kaikki salasanat säilytetään turvallisesti ja niitä käsitellään luottamuksellisesti. Jos epäillään, että salasana on joutunut ulkopuolisten tietoon, se on vaihdettava välittömästi tai kyseinen käyttäjätili on poistettava käytöstä. Käyttäjätunnukset ovat yksilöllisiä ja ainutkertaisia.
   2.   Turvapolitiikassa määritellään luvattoman käytön estämiseksi menettelyt, joita noudattaen järjestelmään kirjaudutaan ja sieltä kirjaudutaan ulos.
   13 artikla
   Pääsyn valvonta
   1.   Turvapolitiikassa kuvataan henkilöstön rekisteriin ottamista ja rekisteristä poistamista varten virallinen menettely, jota noudattaen myönnetään tai kumotaan pääsy SIS II:n laitteisiin ja ohjelmistoihin toiminnan hallinnointia varten. Riittävien käyttöoikeuksien (salasanat tai muut asianmukaiset keinot) myöntämistä ja käyttöä valvotaan turvapolitiikkaan sisältyvällä virallisella hallinnointimenettelyllä.
   2.   Pääsy SIS II:n laitteisiin ja ohjelmistoihin CS-SIS:ssä

               i)

               rajataan valtuutettuihin henkilöihin;

               ii)

               rajataan tapauksiin, joissa voidaan todeta asetuksen (EY) N:o 1987/2006 45 artiklan ja päätöksen 2007/533/YOS 61 artiklan tai asetuksen (EY) N:o 1987/2006 50 artiklan 2 kohdan ja päätöksen 2007/533/YOS 66 artiklan 2 kohdan mukainen perusteltu tarkoitus;

               iii)

               ei ylitä pääsyn tarkoituksen kannalta tarpeellista kestoa ja laajuutta; sekä

               iv)

               tapahtuu ainoastaan turvapolitiikassa määriteltävän pääsynvalvontamenettelyn mukaisesti.

         3.   CS-SIS:ssä käytetään ainoastaan niitä konsoleja ja ohjelmistoja, jotka SIS II:n keskusjärjestelmän paikallinen turvallisuusvastaava on hyväksynyt. Sellaisten järjestelmän apuohjelmien käyttöä, joiden avulla on mahdollista ohittaa järjestelmän ja sen sovellusten valvonta, rajoitetaan ja valvotaan. Ohjelmien asennuksen valvontaa varten otetaan käyttöön erityiset menettelyt.
   14 artikla
   Tiedonsiirron valvonta
   Viestintäinfrastruktuuria valvotaan tiedonvaihdon käytettävyyden, eheyden ja luottamuksellisuuden varmistamiseksi. Viestintäinfrastruktuurissa siirrettävät tiedot suojataan salausmenetelmillä.
   15 artikla
   Tallentamisen valvonta
   SIS II:n keskusjärjestelmän paikallinen turvallisuusvastaava seuraa niiden henkilöiden käyttäjätilejä, joilla on oikeus käsitellä SIS II:n ohjelmia CS-SIS:n kautta. Käyttäjätilien käyttö, myös käyttöaika ja käyttäjän henkilöllisyys, kirjataan muistiin.
   16 artikla
   Kuljetuksen valvonta
   1.   Turvapolitiikassa vahvistetaan asianmukaiset toimenpiteet, joilla estetään henkilötietojen luvaton lukeminen, jäljentäminen, muuttaminen tai poistaminen siirrettäessä tietoja SIS II:een tai SIS II:sta tai tietovälineiden kuljetuksen aikana. Turvapolitiikassa määrätään hyväksyttävistä lähetys- tai kuljetustavoista sekä vastuumenettelyistä tietovälineiden kuljetusta ja niiden määränpäähän saapumista varten. Tietovälineellä ei saa olla muita tietoja kuin ne, jotka on tarkoitus siirtää järjestelmään.
   2.   Kolmansien osapuolten tarjoamiin palveluihin, jotka liittyvät tietojenkäsittelylaitteiden käyttämiseen, käsittelyyn, välittämiseen tai hallinnointiin tai tuotteiden tai palvelujen lisäämiseen tietojenkäsittelylaitteisiin, sovelletaan asianmukaisia yhdennettyjä turvatarkastuksia.
   17 artikla
   Viestintäinfrastruktuurin turvallisuus
   1.   Viestintäinfrastruktuurin asianmukaisesta hallinnosta ja valvonnasta huolehditaan, jotta sitä voidaan suojella uhkilta ja varmistaa viestintäinfrastruktuurin ja SIS II:n keskusjärjestelmän sekä sen kautta vaihdettavien tietojen turvallisuus.
   2.   Kaikkien verkkopalvelujen turvaominaisuudet, palvelutasot ja hallinnolliset vaatimukset määritetään palveluntarjoajan kanssa tehtävässä verkkopalvelusopimuksessa.
   3.   Sen lisäksi, että suojellaan SIS II:n liityntäpisteitä, suojataan myös kaikki muut palvelut, joita viestintäinfrastruktuuri hyödyntää. Asianmukaiset menetelmät määritetään turvapolitiikassa.
   18 artikla
   Seuranta
   1.   Lokitiedostot, joissa on asetuksen (EY) N:o 1987/2006 18 artiklan 1 kohdassa ja päätöksen 2007/533/YOS 18 artiklan 1 kohdassa tarkoitetut tiedot kaikesta CS-SIS:n käytöstä ja CS-SIS:ssä tapahtuneesta henkilötietojen vaihdosta, säilytetään luotettavasti CS-SIS:n pääkeskuksen ja varakeskuksen tiloissa, joista on pääsy lokitiedostoihin, asetuksen (EY) N:o 1987/2006 18 artiklan 3 kohdassa ja päätöksen 2007/533/YOS 18 artiklan 3 kohdassa tarkoitettu enimmäisaika.
   2.   Tietojenkäsittelylaitteiden käytön tai laitteissa esiintyvien vikojen seurantamenettelyt esitetään turvapolitiikassa, ja seurannan tuloksia tarkastellaan säännöllisesti. Tarvittaessa ryhdytään asianmukaisiin toimiin.
   3.   Tietojen kirjaamisvälineet ja lokitiedostot suojataan väärinkäytöltä ja luvattomalta käytöltä, jotta ne täyttäisivät todisteiden keräämiselle ja säilyttämiselle asetetut vaatimukset.
   19 artikla
   Salausmenetelmät
   Tarvittaessa käytetään salausmenetelmiä tietojen suojaamiseksi. Järjestelmän turvallisuusvastaavan on etukäteen hyväksyttävä salausmenetelmien käyttö sekä käytön perusteet ja edellytykset.
   IV   LUKU

      HENKILÖSTÖTURVALLISUUS

   20 artikla
   Henkilöstöprofiilit
   1.   Turvapolitiikassa määritellään niiden henkilöiden tehtävät ja vastuualueet, joilla on oikeus käyttää SIS II:n keskusjärjestelmää.
   2.   Turvapolitiikassa määritellään niiden henkilöiden tehtävät ja vastuualueet, joilla on oikeus käyttää viestintäinfrastruktuuria.
   3.   Operatiiviseen hallintoon osallistuvien komission henkilöstön, hankkijoiden ja niiden työntekijöiden turvallisuuteen liittyvät tehtävät ja velvollisuudet määritellään ja dokumentoidaan ja niistä ilmoitetaan henkilöille itselleen. Komission henkilöstön osalta nämä tehtävät ja velvollisuudet mainitaan työnkuvauksessa ja tavoitteissa, ja hankkijoiden osalta ne mainitaan sopimuksissa tai palvelutasosopimuksissa.
   4.   Kaikkien niiden henkilöiden kanssa, joihin ei sovelleta Euroopan unionin tai jonkin jäsenvaltion julkista hallintoa koskevia sääntöjä, tehdään salassapitosopimus. SIS II:een sisältyvien tietojen parissa työskentelevillä henkilöillä on oltava tarvittava turvallisuusselvitys tai vastaava todistus turvapolitiikassa määriteltävien yksityiskohtaisten menettelyjen mukaisesti.
   21 artikla
   Henkilöstölle tarkoitettu tiedotus
   1.   Koko henkilöstölle ja hankkijoille annetaan heidän työtehtäviensä edellyttämä koulutus turvallisuuskysymyksissä, lakisääteisissä vaatimuksissa, toimintaperiaatteissa ja menettelyissä.
   2.   Työsuhteen tai sopimuksen päättymisen varalta turvapolitiikassa määritellään sekä henkilöstön että hankkijoiden osalta työtehtävän muuttumiseen tai työsuhteen päättymiseen liittyvät velvoitteet ja menettelyt, joita sovelletaan omaisuuden palauttamiseen ja käyttöoikeuksien poistamiseen.
   V   LUKU

      LOPPUSÄÄNNÖS

   22 artikla
   Soveltaminen
   1.   Tätä päätöstä aletaan soveltaa päivänä, jonka neuvosto määrää asetuksen (EY) N:o 1987/2006 55 artiklan 2 kohdan ja päätöksen 2007/533/YOS 71 artiklan 2 kohdan mukaisesti.
   2.   Edellä olevan 1 artiklan 1 kohdan, 2 artiklan 1 kohdan, 2 artiklan 3 kohdan b, d, f ja i alakohdan, 3 artiklan, 6 artiklan 5 kohdan, 7 artiklan 5 kohdan, 9 artiklan 6 kohdan, 10 artiklan 6 kohdan, 13 artiklan 2 ja 3 kohdan, 15 artiklan, 18 artiklan ja 20 artiklan 1 kohdan voimassaolo päättyy, kun tietokantaa hallinnoiva viranomainen ottaa tehtävänsä vastaan.

      Tehty Brysselissä 4 päivänä toukokuuta 2010.

            Komission puolesta

         José Manuel BARROSO

            Puheenjohtaja

      (1)  EUVL L 381, 28.12.2006, s. 4.

      (2)  EUVL L 205, 7.8.2007, s. 63.

      (3)  EYVL L 8, 12.1.2001, s. 1.


title: 2011/684/YUTP: Neuvoston päätös 2011/684/YUTP, annettu 13 päivänä lokakuuta 2011 , Syyriaan kohdistettavista rajoittavista toimenpiteistä annetun päätöksen 2011/273/YUTP muuttamisesta

text:
               14.10.2011

               FI

               Euroopan unionin virallinen lehti

               L 269/33

         NEUVOSTON PÄÄTÖS 2011/684/YUTP,
   annettu 13 päivänä lokakuuta 2011,
   Syyriaan kohdistettavista rajoittavista toimenpiteistä annetun päätöksen 2011/273/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 9 päivänä toukokuuta 2011 päätöksen 2011/273/YUTP (1) Syyriaan kohdistettavista rajoittavista toimenpiteistä.

               (2)

               Syyrian tilanteen vakavuus huomioon ottaen päätöksessä 2011/273/YUTP säädettyjä rajoittavia toimenpiteitä olisi sovellettava vielä yhteen yhteisöön sen estämiseksi, että kyseinen yhteisö käyttää sen omistuksessa, hallussa tai määräysvallassa nykyisin olevia varoja tai taloudellisia resursseja taloudellisen tuen antamiseksi Syyrian nykyiselle hallinnolle, kuitenkin niin, että kyseisen yhteisön myöhemmin saamia jäädytettyjä varoja tai taloudellisia resursseja voidaan väliaikaisesti käyttää nimeämättömien henkilöiden ja yhteisöjen kanssa käytävän kaupan rahoittamisen yhteydessä.

               (3)

               Päätös 2011/273/YUTP olisi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan neuvoston päätös 2011/273/YUTP seuraavasti:

               1)

               Muutetaan 3 artikla seuraavasti:

                           i)

                           Korvataan 1 kohta seuraavasti:
                           ”1.   Jäsenvaltioiden on toteutettava tarvittavat toimenpiteet estääkseen liitteessä I lueteltujen henkilöiden, jotka ovat vastuussa siviiliväestöön kohdistuneista väkivaltaisista tukahduttamistoimista Syyriassa tai jotka hyötyvät Syyrian nykyisestä hallinnosta tai tukevat sitä, ja heitä lähellä olevien henkilöiden pääsyn alueelleen tai kauttakulun alueensa kautta.”

                           ii)

                           Korvataan 8 kohta seuraavasti:
                           ”8.   Tapauksissa, joissa jäsenvaltio 3, 4, 5, 6 ja 7 kohdan nojalla sallii liitteessä I lueteltujen henkilöiden pääsyn alueelleen tai kauttakulun alueensa kautta, lupa on rajoitettava ainoastaan siihen tarkoitukseen, johon se myönnetään, ja henkilöön, josta siinä on kyse.”

               2)

               Muutetaan 4 artikla seuraavasti:

                           i)

                           Korvataan 1 ja 2 kohta seuraavasti:
                           ”1.   Jäädytetään kaikki liitteissä I ja II luetelluille siviiliväestöön kohdistuneista väkivaltaisista tukahduttamistoimista Syyriassa vastuussa oleville henkilöille, Syyrian nykyisestä hallinnosta hyötyville tai sitä tukeville henkilöille ja yhteisöille sekä näitä henkilöitä ja yhteisöjä lähellä oleville henkilöille ja yhteisöille kuuluvat taikka niiden omistuksessa, hallussa tai määräysvallassa olevat varat ja taloudelliset resurssit.
                           2.   Mitään varoja tai taloudellisia resursseja ei saa suoraan tai välillisesti asettaa liitteissä I ja II lueteltujen luonnollisten henkilöiden tai oikeushenkilöiden taikka yhteisöjen saataville tai hyödynnettäviksi.”

                           ii)

                           Korvataan 3 kohdan a alakohta seuraavasti:

                                       ”a)

                                       ovat tarpeen liitteissä I ja II lueteltujen henkilöiden ja heidän huollettavinaan olevien perheenjäsenten perustarpeiden tyydyttämiseksi, mukaan luettuina menot, jotka aiheutuvat elintarvikkeiden hankinnasta, vuokrasta tai asuntolainasta, lääkkeistä ja sairaanhoidosta, veroista, vakuutusmaksuista ja julkisten palvelujen käytöstä;”

                           iii)

                           Korvataan 4 kohdan a alakohta seuraavasti:

                                       ”a)

                                       varoihin tai taloudellisiin resursseihin kohdistuu panttioikeus, jonka tuomioistuin, viranomainen tai välimiesoikeus on perustanut ennen sitä päivää, jona 4 artiklan 1 kohdassa tarkoitettu luonnollinen henkilö tai oikeushenkilö tai yhteisö on sisällytetty liitteisiin I ja II, tai tuomioistuimen, viranomaisen tai välimiesoikeuden ennen tuota päivää antama päätös;”

                           iv)

                           Korvataan 4 kohdan c alakohta seuraavasti:

                                       ”c)

                                       panttioikeutta ei ole perustettu tai päätöstä ei ole annettu liitteissä I ja II oleviin luetteloihin merkityn luonnollisen henkilön tai oikeushenkilön tai yhteisön eduksi; ja”

                           v)

                           Lisätään kohta seuraavasti:
                           ”5 a.   Edellä oleva 1 kohta ei estä liitteessä II olevaan luetteloon merkittyä nimettyä yhteisöä suorittamasta kahden kuukauden ajan sen nimeämispäivästä maksua kyseisen päivän jälkeen saamistaan jäädytetyistä varoista tai taloudellisista resursseista, jos tällainen maksu johtuu kaupan rahoittamiseen liittyvästä sopimuksesta, edellyttäen, että asianomainen jäsenvaltio on todennut, että 1 kohdassa tarkoitettu henkilö tai yhteisö ei ole suoraan tai välillisesti maksun saaja.”

               3)

               Korvataan 4 a artikla seuraavasti:
               ”4 a artikla
               Liitteissä I ja II lueteltujen nimettyjen henkilöiden tai yhteisöjen tai muiden henkilöiden tai yhteisöjen Syyriassa, Syyrian hallitus ja sen julkisyhteisöt, yhtiöt ja virastot mukaan lukien, taikka henkilöiden tai yhteisöjen, jotka esittävät vaateen tällaisen henkilön tai yhteisön välityksellä tai puolesta, vaateita, mukaan lukien korvausvaateet tai muut tämänkaltaiset vaateet kuten kuittausvaatimukset, sakot tai vakuudelliset vaatimukset, joukkovelkakirjan tai rahoitusvakuuden pidentämistä tai maksamista koskevat vaateet tai remburssista tai vastaavasta välineestä johtuvat vaateet, ei oteta huomioon sellaisten sopimusten tai liiketoimien yhteydessä, joiden suorittamiseen ovat suoraan tai välillisesti, kokonaan tai osittain, vaikuttaneet tässä päätöksessä tarkoitetut toimenpiteet.”

               4)

               Korvataan 5 artiklan 1 kohta seuraavasti:
               ”1.   Neuvosto laatii liitteissä I ja II olevat luettelot sekä muuttaa niitä jonkin jäsenvaltion tai unionin ulkoasioiden ja turvallisuuspolitiikan korkean edustajan ehdotuksen perusteella.”

               5)

               Korvataan 6 artikla seuraavasti:
               ”6 artikla
               1.   Liitteissä I ja II esitetään perusteet asianomaisten henkilöiden ja yhteisöjen merkitsemiselle luetteloon.
               2.   Liitteet I ja II sisältävät myös tiedot, jotka ovat tarpeen asianomaisten henkilöiden tai yhteisöjen tunnistamiseksi, jos nämä tiedot ovat saatavilla. Henkilöiden osalta tällaisia tietoja voivat olla nimet, mukaan lukien peitenimet, syntymäaika ja -paikka, kansalaisuus, passin ja henkilökortin numerot, sukupuoli, osoite, jos se on tiedossa, ja työtehtävä tai ammatti. Yhteisöjen osalta tällaisia tietoja voivat olla nimet, rekisteröintiaika ja -paikka, rekisterinumero ja toimipaikka.”

         2 artikla
   Päätöksen 2011/273/YUTP liitteestä tulee liite I.
   3 artikla
   Lisätään tämän päätöksen liite päätöksen 2011/273/YUTP liitteeksi II.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä lokakuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EUVL L 121, 10.5.2011, s. 11.

      LIITE

            ”LIITE II

               Luettelo 4 artiklan 1 kohdassa tarkoitetuista yhteisöistä

               Yhteisöt

                        Nimi

                        Tunnistetiedot

                        Perusteet

                        Luetteloon merkitsemisen päivämäärä

                        1.

                        Commercial Bank of Syria

                                    —

                                    Damaskoksen toimipiste, P.O. Box 2231, Moawiya St., Damascus, Syria;- P.O. Box 933, Yousef Azmeh Square, Damascus, Syria;

                                    —

                                    Aleppon toimipiste, P.O. Box 2, Kastel Hajjarin St., Aleppo, Syria;

                              SWIFT/BIC CMSY SY DA; kaikki toimistot ympäri maailmaa [NPWMD]
                        WWW: http://cbs-bank.sy/En-index.php
                        Puh.: +963 11 2218890
                        Faksi: +963 11 2216975
                        Keskusjohto: dir.cbs@mail.sy

                        Valtion omistama pankki, joka antaa rahoitustukea hallinnolle.

                        13.10.2011”


title: EFTA-valtioiden pysyvän komitean päätös N:o 1/2007/PK, tehty 25 päivänä lokakuuta 2007 , pysyvän komitean päätöksen N:o 5/2004/Pk ETA:n rahoitusjärjestelmän kustannusjakoperiaatteesta muuttamisesta

text:
               8.5.2008

               FI

               Euroopan unionin virallinen lehti

               L 122/32

         EFTA-VALTIOIDEN PYSYVÄN KOMITEAN PÄÄTÖS

   N:o 1/2007/PK,
   tehty 25 päivänä lokakuuta 2007,
   pysyvän komitean päätöksen N:o 5/2004/Pk ETA:n rahoitusjärjestelmän kustannusjakoperiaatteesta muuttamisesta
   EFTA-VALTIOIDEN PYSYVÄ KOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, sellaisena kuin se on mukautettuna Euroopan talousalueesta tehdyn sopimuksen mukauttamisesta tehdyllä pöytäkirjalla,
   ottaa huomioon sopimuksella Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta Euroopan talousalueeseen ETA-sopimukseen sisällytetyn ja sopimuksella Bulgarian tasavallan ja Romanian osallistumisesta Euroopan talousalueeseen muutetun ETA:n rahoitusjärjestelmää koskevan pöytäkirjan 38a,
   ottaa huomioon ETA:n rahoitusjärjestelmän kustannusjakoperiaatteesta 23 päivänä syyskuuta 2004 tehdyn EFTA-valtioiden pysyvän komitean päätöksen N:o 5/2004/PK,
   ottaa huomioon, että Liechtenstein pystyy nyt itse tuottamaan viralliset tiedot bruttokansantuotteestaan (BKT),
   ON PÄÄTTÄNYT SEURAAVAA:
   1 artikla
   Korvataan pysyvän komitean ETA:n rahoitusjärjestelmän kustannusjakoperiaatteesta tehdyn päätöksen N:o 5/2004/PK liitteessä 6 ja 7 kohta seuraavasti:

                  ”6.

                  BKT-tiedot, joihin tietyn vuoden t rahoitusosuudet perustuvat, on toimitettava kyseisen vuoden 1 päivään helmikuuta mennessä, ja niiden on koskettava vuosia t-4, t-3 ja t-2. Liechtensteinin osalta käytetään kolmea viimeisintä vuotta, joilta tietoja on saatavilla.”

   2 artikla
   Tämä päätös tulee voimaan välittömästi. Sitä sovelletaan ensimmäisen kerran ajanjaksolla 2007–2008.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

      Tehty Brysselissä 25 päivänä lokakuuta 2007.

            Efta-valtioiden pysyvän komitean puolesta

            Puheenjohtaja

         Stefán Haukur JÓHANNESSON

            Pääsihteeri

         Kåre BRYN


title: 2012/488/EU: Neuvoston päätös, annettu 22 päivänä kesäkuuta 2012 , Euroopan unionin ja sen jäsenvaltioiden sekä Korean tasavallan välisellä vapaakauppasopimuksella perustetussa kauppaa ja kestävää kehitystä käsittelevässä komiteassa esitettävästä Euroopan unionin kannasta, joka koskee kansalaisyhteiskunnan foorumin toimintaa ja asiantuntijapaneelin perustamista tarkastelemaan kauppaa ja kestävää kehitystä käsittelevän komitean toimialaan liittyviä kysymyksiä

text:
               28.8.2012

               FI

               Euroopan unionin virallinen lehti

               L 231/1

         NEUVOSTON PÄÄTÖS,
   annettu 22 päivänä kesäkuuta 2012,
   Euroopan unionin ja sen jäsenvaltioiden sekä Korean tasavallan välisellä vapaakauppasopimuksella perustetussa kauppaa ja kestävää kehitystä käsittelevässä komiteassa esitettävästä Euroopan unionin kannasta, joka koskee kansalaisyhteiskunnan foorumin toimintaa ja asiantuntijapaneelin perustamista tarkastelemaan kauppaa ja kestävää kehitystä käsittelevän komitean toimialaan liittyviä kysymyksiä
   (2012/488/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen
   sekä katsoo seuraavaa:

               (1)

               Neuvosto valtuutti 23 päivänä huhtikuuta 2007 komission neuvottelemaan Euroopan unionin ja sen jäsenvaltioiden puolesta vapaakauppasopimuksen Korean tasavallan kanssa.

               (2)

               Euroopan unionin ja sen jäsenvaltioiden sekä Korean tasavallan välinen vapaakauppasopimus (1), jäljempänä ’sopimus’, allekirjoitettiin 6 päivänä lokakuuta 2010.

               (3)

               Sopimusta on sen 15.10 artiklan 5 kohdan nojalla sovellettu väliaikaisesti 1 päivästä heinäkuuta 2011 sillä varauksella, että sopimus myöhemmin tehdään.

               (4)

               Sopimuksen 13.13 artiklan 1 kohdassa määrätään, että osapuolet sopivat kauppaa ja kestävää kehitystä käsittelevän komitean, jäljempänä ’EU:n ja Korean kauppaa ja kestävää kehitystä käsittelevä komitea’, päätöksellä kansalaisyhteiskunnan foorumin toiminnasta viimeistään vuoden kuluttua sopimuksen voimaantulosta.

               (5)

               Sopimuksen 13.15 artiklan 3 kohdassa määrätään sellaisten henkilöiden luettelon laatimisesta, joita voidaan pyytää osallistumaan asiantuntijapaneeliin, joka tarkastelee kauppaa ja kestävää kehitystä koskevan luvun piiriin kuuluvia asioita, joita ei ole pystytty tyydyttävästi käsittelemään valtioiden välisissä neuvotteluissa.

               (6)

               Unionin olisi päätettävä esitettävästä kannastaan, joka koskee kansalaisyhteiskunnan foorumin toimintaa ja sellaisten henkilöiden luetteloa, joita voidaan pyytää toimimaan asiantuntijoina,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin ja sen jäsenvaltioiden sekä Korean tasavallan välisellä vapaakauppasopimuksella perustetussa EU:n ja Korean kauppaa ja kestävää kehitystä käsittelevässä komiteassa esitettävä Euroopan unionin kanta, joka koskee

               a)

               sopimuksen 13.13 artiklan 1 kohdassa määrätyn kansalaisyhteiskunnan foorumin toimintaa ja

               b)

               sellaisten henkilöiden luettelon laatimista, jotka voivat sopimuksen 13.15 artiklan 3 kohdan mukaisesti toimia asiantuntijapaneelissa,

         perustuu tämän päätöksen liitteenä oleviin EU:n ja Korean kauppaa ja kestävää kehitystä käsittelevän komitean päätösluonnoksiin.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 22 päivänä kesäkuuta 2012.

            Neuvoston puolesta

            Puheenjohtaja

         M. VESTAGER

      (1)  EUVL L 127, 14.5.2011, s. 6.

      LUONNOS
      EU:n JA KOREAN KAUPPAA JA KESTÄVÄÄ KEHITYSTÄ KÄSITTELEVÄN KOMITEAN PÄÄTÖS N:o …/2012,
      annettu … päivänä …kuuta …,
      kansalaisyhteiskunnan foorumin toimintaa koskevien sääntöjen hyväksymisestä Euroopan unionin ja sen jäsenvaltioiden sekä Korean tasavallan välisen vapaakauppasopimuksen 13.13 artiklan mukaisesti
      EU:n JA KOREAN KAUPPAA JA KESTÄVÄÄ KEHITYSTÄ KÄSITTELEVÄ KOMITEA, joka
      ottaa huomioon Brysselissä 6 päivänä lokakuuta 2010 allekirjoitetun Euroopan unionin ja sen jäsenvaltioiden sekä Korean tasavallan välisen vapaakauppasopimuksen, jäljempänä ’sopimus’, ja erityisesti sen 13.13 artiklan,
      sekä katsoo seuraavaa:

                  (1)

                  Sopimuksen 13.13 artiklassa määrätään, että kummankin osapuolen kansallinen neuvoa-antava ryhmä tai ryhmät kokoontuvat kansalaisyhteiskunnan foorumissa.

                  (2)

                  Kansalaisyhteiskunnan foorumin kokoonpanon on oltava sellainen, että kansallisen neuvoa-antavan ryhmän tai ryhmien jäsenet ovat siinä tasapainoisesti edustettuina.

                  (3)

                  Osapuolet sopivat EU:n ja Korean kauppaa ja kestävää kehitystä käsittelevän komitean päätöksellä kansalaisyhteiskunnan foorumin toiminnasta viimeistään vuoden kuluttua sopimuksen voimaantulosta,

            ON HYVÄKSYNYT TÄMÄN PÄÄTÖKSEN:
      1 artikla
      Hyväksytään kansalaisyhteiskunnan foorumin toimintaa koskevat säännöt, sellaisina kuin ne esitetään tämän päätöksen liitteessä.
      2 artikla
      Tämä päätös tulee voimaan päivänä, jona se hyväksytään.

         Tehty … … päivänä …kuuta …

            EU:n ja Korean kauppaa ja kestävää kehitystä käsittelevän komitean puolesta

               Korean tasavaltaa edustava EU:n ja Korean kauppaa ja kestävää kehitystä käsittelevän komitean puheenjohtaja X

               Euroopan unionia edustava EU:n ja Korean kauppaa ja kestävää kehitystä käsittelevän komitean puheenjohtaja X

         LIITE

            KANSALAISYHTEISKUNNAN FOORUMIN TOIMINTAA KOSKEVAT SÄÄNNÖT

         1 artikla
         Kansalaisyhteiskunnan foorumi koostuu 12:sta EU:n kansallisen neuvoa-antavan ryhmän jäsenestä ja 12:sta Korean kansallisten neuvoa-antavien ryhmien jäsenistä, jotka kansalliset neuvoa-antavat ryhmät itse nimeävät. Jäsenten mukana voi olla asiantuntijoita neuvonantajina. Kummankin osapuolen edustajiin kansalaisyhteiskunnan foorumissa on kuuluttava vähintään kolme edustajaa liike-elämän järjestöistä, kolme ammattiliitoista ja kolme ympäristöalan kansalaisjärjestöistä.
         2 artikla
         Kansalaisyhteiskunnan foorumilla on EU:ta edustava ja Koreaa edustava puheenjohtaja. EU:n kansallinen neuvoa-antava ryhmä ja Korean kansalliset neuvoa-antavat ryhmät nimittävät puheenjohtajat kansalaisyhteiskunnan foorumiin osallistuvien jäsentensä keskuudesta.
         Puheenjohtajat laativat kansalaisyhteiskunnan foorumin kokousten esityslistat kansallisten neuvoa-antavien ryhmiensä esittämien pyyntöjen perusteella. Esityslistalla on lisäksi oltava säännöllisesti seuraavat asiat:

                     a)

                     osapuolten antamat tiedot kauppaa ja kestävää kehitystä koskevan luvun täytäntöönpanosta;

                     b)

                     kertomukset 13.14 artiklan mukaisesti käydyistä neuvotteluista ja 13.15 artiklassa tarkoitetun asiantuntijapaneelin työskentelystä.

               3 artikla
         Kansalaisyhteiskunnan foorumi kokoontuu vähintään kerran vuodessa, vuorotellen Brysselissä ja Soulissa, jolleivät osapuolet toisin sovi. Kansallisen neuvoa-antavan ryhmän pyynnöstä voidaan järjestää ylimääräinen kokous.

      LUONNOS
      EU:n JA KOREAN KAUPPAA JA KESTÄVÄÄ KEHITYSTÄ KÄSITTELEVÄN KOMITEAN PÄÄTÖS N:o …/2012,
      annettu …päivänä …kuuta …,
      Euroopan unionin ja sen jäsenvaltioiden sekä Korean tasavallan välisen vapaakauppasopimuksen 13.15 artiklassa tarkoitetun asiantuntijapaneelin perustamisesta
      EU:n JA KOREAN KAUPPAA JA KESTÄVÄÄ KEHITYSTÄ KÄSITTELEVÄ KOMITEA, joka
      ottaa huomioon Brysselissä 6 päivänä lokakuuta 2010 allekirjoitetun Euroopan unionin ja sen jäsenvaltioiden sekä Korean tasavallan välisen vapaakauppasopimuksen, jäljempänä ’osapuolet’ ja ’sopimus’, ja erityisesti sen 13.15 artiklan,
      sekä katsoo seuraavaa:

                  (1)

                  Jompikumpi osapuoli voi pyytää, että asiantuntijapaneeli kokoontuu tarkastelemaan asiaa, jota ei ole tyydyttävästi käsitelty valtioiden välisissä neuvotteluissa.

                  (2)

                  EU:n ja Korean kauppaa ja kestävää kehitystä käsittelevä komitea valvoo asiantuntijapaneelin suositusten täytäntöönpanoa.

                  (3)

                  Osapuolet ovat laatineet 18 nimeä käsittävän luettelon, joka esitetään tämän päätöksen liitteessä,

            ON HYVÄKSYNYT TÄMÄN PÄÄTÖKSEN:
      1 artikla
      Hyväksytään tämän päätöksen liitteessä oleva luettelo asiantuntijoista, jotka voivat toimia paneelin jäseninä sopimuksen 13.15 artiklan mukaisesti.
      2 artikla
      Tämä päätös tulee voimaan päivänä, jona se hyväksytään, ja se annetaan tiedoksi EU:n ja Korean kauppakomitealle.

         Tehty … … päivänä …kuuta …

            EU:n ja Korean kauppaa ja kestävää kehitystä käsittelevän komitean puolesta

               Korean tasavaltaa edustava EU:n ja Korean kauppaa ja kestävää kehitystä käsittelevän komitean puheenjohtaja X

               Euroopan unionia edustava EU:n ja Korean kauppaa ja kestävää kehitystä käsittelevän komitean puheenjohtaja X

         LIITE

            LUETTELO ASIANTUNTIJOISTA

            Korean ehdottamat asiantuntijat

                     Kee-whahn CHAH

                     Young Gil CHO

                     Weon Jung KIM

                     Suh-Yong CHUNG

                     Taek-Whan HAN

                     Won-Mog CHOI

            EU:n ehdottamat asiantuntijat

                     Eddy LAURIJSSEN

                     Jorge CARDONA

                     Karin LUKAS

                     Hélène RUIZ FABRI

                     Laurence BOISSON DE CHAZOURNES

                     Geert VAN CALSTER

            Puheenjohtajat

                     Thomas P. PINANSKY

                     Nguyen Van TAI

                     Le HA THANH

                     Jill MURRAY

                     Ricardo MELÉNDEZ-ORTIZ

                     Nathalie BERNASCONI-OSTERWALDER


title: Neuvoston päätös (YUTP) 2015/555, annettu 7 päivänä huhtikuuta 2015 , Iranin tilanteen johdosta tiettyihin henkilöihin ja yhteisöihin kohdistettavista rajoittavista toimenpiteistä annetun päätöksen 2011/235/YUTP muuttamisesta

text:
               8.4.2015

               FI

               Euroopan unionin virallinen lehti

               L 92/91

         NEUVOSTON PÄÄTÖS (YUTP) 2015/555,
   annettu 7 päivänä huhtikuuta 2015,
   Iranin tilanteen johdosta tiettyihin henkilöihin ja yhteisöihin kohdistettavista rajoittavista toimenpiteistä annetun päätöksen 2011/235/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 12 päivänä huhtikuuta 2011 päätöksen 2011/235/YUTP (1).

               (2)

               Päätöksen 2011/235/YUTP uudelleentarkastelun perusteella kyseisen päätöksen sisältämiä rajoittavia toimenpiteitä olisi jatkettava 13 päivään huhtikuuta 2016.

               (3)

               Neuvosto on myös todennut, että päätöksen 2011/235/YUTP liitteeseen sisältyvät tiettyjä henkilöitä ja yhtä yhteisöä koskevat merkinnät olisi saatettava ajan tasalle.

               (4)

               Lisäksi ei ole enää perusteita pitää kahta henkilöä päätöksen 2011/235/YUTP liitteessä olevassa luettelossa henkilöistä ja yhteisöistä, joihin sovelletaan rajoittavia toimenpiteitä.

               (5)

               Tämän lisäksi olisi poistettava päätöksen 2011/235/YUTP liitteeseen sisältyvä yhtä henkilöä koskeva merkintä.

               (6)

               Näin ollen päätös 2011/235/YUTP olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2011/235/YUTP 6 artiklan 2 kohta seuraavasti:

      ”2.   Tätä päätöstä sovelletaan 13 päivään huhtikuuta 2016. Sitä tarkastellaan jatkuvasti uudelleen. Se uusitaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu.”

   2 artikla
   Muutetaan päätöksen 2011/235/YUTP liite tämän päätöksen liitteen mukaisesti.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 7 päivänä huhtikuuta 2015.

            Neuvoston puolesta

            Puheenjohtaja

         E. RINKĒVIČS

      (1)  Neuvoston päätös 2011/235/YUTP, annettu 12. huhtikuuta 2011, Iranin tilanteen johdosta tiettyihin henkilöihin ja yhteisöihin kohdistettavista rajoittavista toimenpiteistä (EUVL L 100, 14.4.2011, s. 51).

      LIITE

                  1)

                  Poistetaan päätöksen 2011/235/YUTP liitteessä olevasta luettelosta seuraavia henkilöitä koskevat merkinnät:

                              42.

                              HEYDARI Nabiollah

                              70.

                              REZVANI Gholomani

                              72.

                              ELAHI Mousa Khalil

                  2)

                  Korvataan päätöksen 2011/235/YUTP liitteessä olevat seuraavia henkilöitä ja yhteisöä koskevat merkinnät seuraavasti:

                     Henkilöt

                              Nimi

                              Tunnistetiedot

                              Perusteet

                              Luetteloon merkitsemisen päivämäärä

                              10.

                              RADAN Ahmad-Reza

                              Syntymäpaikka: Isfahan (Iran) – Syntymäaika: 1963

                              Poliisin strategisen tutkimuskeskuksen johtaja, Iranin kansallisen poliisin entinen apulaispäällikkö kesäkuuhun 2014. Radan vastasi kansallisen poliisin apulaispäällikkönä vuodesta 2008 alkaen poliisien toteuttamista mielenosoittajien pahoinpitelyistä, murhista ja mielivaltaisista pidätyksistä tai vangitsemisista, joihin poliisit syyllistyivät.

                              12.4.2011

                              13.

                              TAEB Hossein

                              Syntymäpaikka: Teheran – Syntymäaika: 1963

                              IRGC:n tiedusteluasioiden apulaiskomentaja. Basij-joukkojen entinen komentaja lokakuuhun 2009 saakka. Joukot osallistuivat hänen alaisuudessaan rauhanomaisten mielenosoittajien joukkopahoinpitelyihin, murhiin, pidätyksiin ja kidutuksiin.

                              12.4.2011

                              14.

                              SHARIATI Seyeed Hassan

                              Mashhadin tuomioistuimen entinen presidentti syyskuuhun 2014. Shariatia ollaan todennäköisesti parhaillaan osoittamassa muihin tehtäviin. Oikeudenkäynnit on hänen alaisuudessaan käyty summittaisesti ja suljettuina istuntoina, eikä niissä ole kunnioitettu syytetyn perusoikeuksia. Niissä on hyväksytty painostuksen ja kidutuksen avulla saatuja tunnustuksia. Koska teloituspäätöksiä annettiin joukko-oikeudenkäynneissä, kuolemantuomioita määrättiin noudattamatta asianmukaisesti oikeudenmukaisia kuulemismenettelyjä.

                              12.4.2011

                              15.

                              DORRI- NADJAFABADI Ghorban-Ali

                              Syntymäpaikka: Najafabad (Iran) – Syntymäaika: 1945

                              Asiantuntijaneuvoston jäsen ja korkeimman johtajan edustaja Markazin (”keskisessä”) maakunnassa. Iranin entinen valtakunnansyyttäjä syyskuuhun 2009 saakka ja entinen Khatamin presidenttikauden aikainen tiedusteluasioiden ministeri.
                              Iranin valtakunnansyyttäjänä määräsi ja valvoi vaalien jälkeisten ensimmäisten mielenosoitusten jälkeen järjestettyjä näytösoikeudenkäyntejä, joissa ei kunnioitettu syytettyjen oikeuksia eikä heille myönnetty asianajajia. On myös vastuussa väärinkäytöksistä Kahrizakin pidätyskeskuksessa.

                              12.4.2011

                              16.

                              HADDAD Hassan (alias Hassan ZAREH DEHNAVI)

                              Entinen tuomari, Teheranin vallankumoustuomioistuin, 26. jaosto. Vastasi vaalien jälkeiseen kriisiin liittyneistä pidätystapauksista ja uhkaili säännöllisesti pidätettyjen perheitä heidän hiljentämisekseen. Vaikutti pidätysmääräysten antamiseen pidätettyjen lähettämiseksi Kahrizakin pidätyskeskukseen. Marraskuussa 2014 Iranin viranomaiset tunnustivat virallisesti Haddadin osallisuuden pidätettyjen kuolemiin.

                              12.4.2011

                              18.

                              HEYDARIFAR Ali-Akbar

                              Entinen tuomari, Teheranin vallankumoustuomioistuin. Osallistui mielenosoittajien oikeudenkäynteihin. Häntä kuulusteltiin tuomioistuimessa Kahrizakin julmuuksista. Vaikutti pidätysmääräysten antamiseen pidätettyjen lähettämiseksi Kahrizakin pidätyskeskukseen Marraskuussa 2014 Iranin viranomaiset tunnustivat virallisesti Heydarifarin osallisuuden pidätettyjen kuolemiin.

                              12.4.2011

                              19.

                              JAFARI- DOLATABADI Abbas

                              Syntymäpaikka: Yazd (Iran) – Syntymäaika: 1953

                              Teheranin yleinen syyttäjä elokuusta 2009. Dolatabadin virasto asetti syytteeseen suuren määrän mielenosoittajia, joihin kuului myös joulukuussa 2009 ashura-päivän mielenosoituksiin osallistuneita. Antoi määräyksen Karroubin toimiston sulkemisesta syyskuussa 2009 ja useiden reformistipolitiikkojen pidätyksestä sekä kielsi kaksi reformistipuoluetta kesäkuussa 2010. Hänen virastonsa syytti mielenosoittajia muharebeh-rikoksista eli jumalanvastaisista rikoksista, joista seuraa kuolemantuomio, ja epäsi kuolemantuomion saaneilta oikeuden asianmukaiseen oikeudenkäyntiin. Hänen toimistonsa hyökkäsi myös reformisteja, ihmisoikeusaktivisteja ja tiedotusvälineiden edustajia vastaan ja pidätti heitä osana poliittiseen oppositioon kohdistuvia laajoja vaientamistoimia.

                              20.

                              MOGHISSEH Mohammad (alias NASSERIAN)

                              Tuomari, Teheranin vallankumoustuomioistuimen presidentti, 28. jaosto. On käsitellyt vaalien jälkeisiä oikeustapauksia. Määräsi epäoikeudenmukaisissa oikeudenkäynneissä pitkiä vankeusrangaistuksia yhteiskunnallisille ja poliittisille aktivisteille ja toimittajille sekä useita kuolemantuomioita mielenosoittajille sekä yhteiskunnallisille ja poliittisille aktivisteille.

                              12.4.2011

                              21.

                              MOHSENI-EJEI Gholam-Hossein

                              Syntymäpaikka: Ejiyeh – Syntymäaika: noin 1956

                              Iranin valtakunnansyyttäjä syyskuusta 2009 alkaen ja oikeuslaitoksen tiedottaja ja entinen tiedusteluministeri vuoden 2009 vaalien aikana. Hänen toimiessaan tiedusteluministerinä vuoden 2009 vaalien aikana hänen alaisuudessaan olleet tiedusteluvirkamiehet vastasivat pidätyksistä, kidutuksista ja väärien tunnustusten hankkimisesta painostuksen avulla sadoilta aktivisteilta, toimittajilta, toisinajattelijoilta ja reformistipoliitikoilta. Lisäksi poliittisia vaikuttajia pakotettiin antamaan vääriä tunnustuksia sietämättömissä kuulusteluissa, joihin sisältyi mm. kidutusta, pahoinpitelyä, kiristystä ja perheenjäsenten uhkailua.

                              12.4.2011

                              22.

                              MORTAZAVI Said

                              Syntymäpaikka: Meybod, Yazd (Iran) – Syntymäaika: 1967

                              Teheranin entinen yleinen syyttäjä elokuuhun 2009.
                              Teheranin yleisenä syyttäjänä antoi yleismääräyksen satojen aktivistien, toimittajien ja opiskelijoiden pidättämiseksi. Tammikuussa 2010 Mortazavin katsottiin parlamentaarisessa tutkinnassa olleen suoraan vastuussa kolmen henkilön pidätykseen, jotka sittemmin kuolivat ollessaan pidätettyinä. Pidätettiin virasta elokuussa 2010 Iranin oikeuslaitoksen tutkittua hänen osuuttaan vaalien jälkeen hänen määräyksestään pidätettyjen kolmen miehen kuolemaan. Marraskuussa 2014 Iranin viranomaiset tunnustivat virallisesti Mortazavin osallisuuden pidätettyjen kuolemiin.

                              12.4.2011

                              23.

                              PIR-ABASSI Abbas

                              Tuomari, Teheranin vallankumoustuomioistuin, 26. jaosto. Vastaa vaalien jälkeisistä oikeustapauksista. Määräsi epäoikeudenmukaisissa oikeudenkäynneissä pitkiä vankeusrangaistuksia ihmisoikeusaktivisteille ja on määrännyt useita kuolemantuomioita mielenosoittajille.

                              12.4.2011

                              28.

                              YASAGHI Ali-Akbar

                              Korkeimman oikeuden tuomari. Entinen ylituomari, Mashhadin vallankumoustuomioistuin. Oikeudenkäynnit on hänen alaisuudessaan käyty summittaisesti ja suljettuina istuntoina, eikä niissä ole kunnioitettu syytetyn perusoikeuksia. Koska teloituspäätöksiä annettiin joukko-oikeudenkäynneissä, kuolemantuomioita määrättiin noudattamatta asianmukaisesti oikeudenmukaisia kuulemismenettelyjä.

                              12.4.2011

                              30.

                              ESMAILI Gholam-Hossein

                              Teheranin tuomioistuimen presidentti. Iranin vankilaorganisaation entinen päällikkö. Osallistui tässä ominaisuudessa poliittisten mielenosoittajien joukkopidätyksiin ja vankilajärjestelmän puitteissa tapahtuneiden pahoinpitelyjen peittelyyn.

                              12.4.2011

                              34.

                              AKBARSHAHI Ali-Reza

                              Iranin huumausaineiden vastaisen keskusyksikön pääjohtaja. Teheranin poliisin entinen päällikkö. Hänen päällikkökaudellaan poliisijoukot syyllistyivät laittomaan voimankäyttöön pidätettyjä ja oikeudenkäyntiä odottavia kohtaan. Teheranin poliisi osallistui myös vuonna 2009 Teheranin yliopiston opiskelija-asuntoloihin tehtyihin iskuihin, joissa iranilaisen Majlis-komission mukaan poliisi ja Basij-joukot haavoittivat yli sataa opiskelijaa.

                              10.10.2011

                              36.

                              AVAEE Seyyed Ali-Reza (alias AVAEE Seyyed Alireza)

                              Tuomareiden kurinpitotuomioistuimen neuvonantaja huhtikuusta 2014. Teheranin tuomioistuimen entinen presidentti. Teheranin tuomioistuimen presidenttinä syyllistynyt ihmisoikeusloukkauksiin, mielivaltaisiin pidätyksiin, vankien oikeuksien epäämiseen ja teloitusten lisäämiseen.

                              10.10.2011

                              37.

                              BANESHI Jaber

                              Iranin oikeuslaitoksen neuvonantaja. Shirazin entinen syyttäjä vuoteen 2012. Baneshi oli vastuussa kuolemanrangaistusten ylenmääräisestä ja kasvavasta käytöstä ja määräsi lukuisia kuolemantuomioita. Toimi syyttäjänä vuonna 2008 Shirazin pommi-iskujen tapauksessa, jota hallinto käytti tekosyynä usean hallintoa vastustavan tuomitsemiseksi kuolemaan.

                              10.10.2011

                              40.

                              HABIBI Mohammad Reza

                              Isfahanin apulaissyyttäjä. Osallisena oikeudenmukaisen oikeudenkäynnin epäämiseen pidätetyiltä. Esimerkiksi Abdollah Fathi teloitettiin toukokuussa 2011, koska Habibi ei välittänyt hänen oikeudestaan tulla kuulluksi tai mielenterveysongelmistaan maaliskuussa 2010 käydyn oikeudenkäynnin aikana. Näin ollen Habibi on osallisena oikeusturvan vakavaan loukkaukseen, mikä on edistänyt kuolemanrangaistuksen ylenmääräistä ja kasvavaa käyttöä ja teloitusten määrän jyrkkää kasvua vuoden 2011 alusta lähtien.

                              10.10.2011

                              41.

                              HEJAZI Mohammad

                              Syntymäpaikka: Ispahan – Syntymäaika: 1956

                              Asevoimien apulaispäällikkö. Hejazilla on ollut keskeinen rooli Iranin vihollisten pelottelussa ja uhkailemisessa sekä Irakin kurdikylien pommittamisessa. IRGC:n Sarollah-joukkojen entinen päällikkö Teheranissa ja entinen Basij-joukkojen päällikkö. Hän oli keskeisessä asemassa vaalien jälkeisissä mielenosoittajien vaientamistoimissa.

                              10.10.2011

                              47.

                              KHALILOLLAHI Moussa (alias KHALILOLLAHI Mousa, ELAHI Mousa Khalil)

                              Tabrizin syyttäjä. Osallisena Sakineh Mohammadi-Ashtianin tapauksessa ja osallistunut oikeusturvan vakaviin loukkauksiin.

                              10.10.2011

                              48.

                              MAHSOULI Sadeq (alias MAHSULI, Sadeq)

                              Syntymäpaikka: Oroumieh (Iran) – Syntymäaika: 1959/60

                              Entisen presidentin ja nykyisen sovitteluneuvoston jäsenen Mahmoud Ahmadinejadin neuvonantaja ja Perseverance Front -periaatteellisrintaman jäsen. Hyvinvointi- ja sosiaaliturvaministeri vuosina 2009–2011. Sisäministeri elokuuhun 2009. Sisäministeri Mahsoulin alaisia olivat kaikki poliisivoimat, sisäministeriön turvallisuushenkilöstö sekä siviilipukuinen poliisi. Hänen komentamansa joukot olivat vastuussa Teheranin yliopiston opiskelija-asuntoloihin 14. kesäkuuta 2009 tehdyistä iskuista ja opiskelijoiden kiduttamisesta ministeriön kellarissa (pahamaineinen kerros -4). Muita mielenosoittajia pahoinpideltiin vakavasti Kahrizakin pidätyskeskuksessa, joka toimi Mahsoulin valvonnassa olevan poliisin alaisuudessa.

                              10.10.2011

                              49.

                              MALEKI Mojtaba

                              Kermanshahin syyttäjä. Malekilla on ollut rooli Iranissa annettavien kuolemantuomioiden määrän dramaattisessa kasvussa. Hän toimi esimerkiksi syyttäjänä tapauksessa, jossa seitsemän huumeiden salakuljetuksesta tuomittua vankia hirtettiin 3 päivänä tammikuuta 2010 Kermanshahin keskusvankilassa.

                              10.10.2011

                              52.

                              KHODAEI SOURI Hojatollah

                              Syntymäpaikka: Selseleh (Iran) – Syntymäaika: 1964

                              Kansallisen turvallisuus- ja ulkopoliittisen komitean jäsen. Lorestanin maakunnan parlamentaarinen edustaja. Ulko- ja turvallisuuspolitiikan parlamentaarisen komission jäsen. Evinin vankilan entinen johtaja vuoteen 2012. Kidutus oli Evinin vankilassa yleinen käytäntö Sourin toimiessa sen johtajana. Osastolla 209 pidettiin useita aktivisteja vangittuina heidän vastustettuaan rauhanomaisesti vallassa olevan hallituksen toimia.

                              10.10.2011

                              53.

                              TALA Hossein (alias TALA Hosseyn)

                              Iranin parlamentin jäsen. Teheranin maakunnan entinen kenraalikuvernööri (”Farmandar”) syyskuuhun 2010 saakka. Hän oli vastuussa poliisivoimien väliintulosta ja niin ollen myös mielenosoitusten tukahduttamisesta.
                              Palkittiin joulukuussa 2010 osallisuudestaan vaalien jälkeisiin tukahduttamistoimiin.

                              10.10.2011

                              54.

                              TAMADDON Morteza (alias TAMADON Morteza)

                              Syntymäpaikka: Shahr Kord-Isfahan – Syntymäaika: 1959

                              Teheranin maakunnan yleisen turvallisuuden neuvoston johtaja. Entinen Teheranin maakunnan IRGC:n kenraalikuvernööri.
                              On kuvernöörin ja Teheranin maakunnan yleisen turvallisuuden neuvoston johtajan ominaisuudessa päävastuussa kaikista IRGC:n sortotoimista Teheranin maakunnassa, myös poliittisten mielenosoitusten tukahduttamisesta kesäkuusta 2009 lähtien.

                              10.10.2011

                              57.

                              HAJMOHAM- MADI Aziz

                              Tuomari Teheranin maakunnan rikostuomioistuimessa. Entinen tuomari Evinin tuomioistuimen ensimmäisessä jaostossa. Johtanut useita oikeudenkäyntejä mielenosoittajia vastaan, kuten Abdol-Reza Ghanbarin oikeudenkäyntiä: opettajana toiminut Ghanbari pidätettiin tammikuussa 2010 ja tuomittiin kuolemaan poliittisen toimintansa vuoksi. Evinin vankilan yhteyteen perustettiin ensimmäisen oikeusasteen tuomioistuin, ja Jafari Dolatabadi kannatti sen perustamista maaliskuussa 2010. Kyseisessä vankilassa jotkut syytetyt on eristetty, pahoinpidelty ja pakotettu antamaan vääriä lausuntoja.

                              10.10.2011

                              59.

                              BAKHTIARI Seyyed Morteza

                              Syntymäpaikka: Mashad (Iran) – Syntymäaika: 1952

                              Yleisen syyttäjän sijainen, vastuussa poliittisista ja turvallisuuskysymyksistä. Entinen oikeusministeri vuosina 2009–2013.
                              Bakhtiarin ollessa oikeusministerinä olosuhteet Iranin vankiloissa huononivat alle hyväksyttyjen kansainvälisten standardien ja vankeja kaltoin kohdeltiin laajalti. Lisäksi hän oli keskeisessä asemassa iranilaisten maastamuuttajien uhkaamisessa ja vainoamisessa ilmoittamalla sellaisen erityistuomioistuimen perustamisesta, joka keskittyy erityisesti maan ulkopuolella asuviin iranilaisiin. Hänen valtakaudellaan myös teloitusten lukumäärä nousi jyrkästi Iranissa, mukaan lukien hallituksen ilmoittamatta jättämät salaiset teloitukset ja huumausainerikoksista tuomitut teloitukset.

                              10.10.2011

                              60.

                              HOSSEINI Dr Mohammad (alias HOSSEYNI, Dr Seyyed Mohammad; Seyed, Sayyed ja Sayyid)

                              Syntymäpaikka: Rafsanjan, Kerman – Syntymäaika: 1961

                              Entisen presidentin ja nykyisen sovitteluneuvoston jäsenen Mahmoud Ahmadinejadin neuvonantaja. Entinen kulttuuriministeri ja islamilaisen opastuksen ministeri (2009–2013). Entisenä IRGC:n jäsenenä osallistui toimittajiin kohdistuneisiin tukahduttamistoimiin.

                              10.10.2011

                              61.

                              MOSLEHI Heydar (alias MOSLEHI Heidar; MOSLEHI Haidar)

                              Syntymäpaikka: Isfahan (Iran) – Syntymäaika: 1956

                              Pappien roolia sodassa käsittelevistä julkaisuista vastaavan organisaation johtaja. Entinen tiedusteluasioiden ministeri (2009–2013).
                              Hänen johdollaan tiedusteluministeriö jatkoi laajalle levinnyttä mielenosoittajien ja toisinajattelijoiden mielivaltaista vangitsemista ja vainoamista. Tiedusteluministeriö johtaa Evinin vankilan osastoa 209, jossa useita aktivisteja on pidetty vangittuina heidän vastustettuaan rauhanomaisesti vallassa olevan hallituksen toimia. Ministeriön kuulustelijat ovat hakanneet osaston 209 vankeja ja syyllistyneet henkiseen ja seksuaaliseen pahoinpitelyyn.

                              10.10.2011

                              62.

                              ZARGHAMI Ezzatollah

                              Syntymäpaikka: Dezful (Iran) – Syntymäaika: 22.7.1959

                              Iranin islamilaisen tasavallan yleisradioyhtiön (IRIB) johtaja marraskuuhun 2014. Zarghamia ollaan todennäköisesti parhaillaan osoittamassa muihin tehtäviin. Toimiessaan IRIBin johtajana hän vastasi kaikista ohjelmapäätöksistä. IRIB on lähetyksissään esittänyt vangituilta pakottamalla saatuja tunnustuksia ja joukon ”näytösoikeudenkäyntejä” elokuussa 2009 ja joulukuussa 2011. Nämä ovat oikeudenmukaista oikeudenkäyntiä ja oikeudenmukaista menettelyä koskevien kansainvälisten määräysten selvä loukkaus.

                              23.3.2012

                              63.

                              TAGHIPOUR Reza

                              Syntymäpaikka: Maragheh (Iran) – Syntymäaika: 1957

                              Teheranin kaupunginvaltuuston jäsen. Entinen tiedotus- ja viestintäministeri (2009–2012).
                              Tiedotusministerinä hän oli yksi internetin käytön ja myös kaikenlaisen viestinnän (erityisesti matkapuhelinten) sensuurista ja valvonnasta vastaavista korkeista viranomaisista. Kuulustelijat käyttävät poliittisten vankien henkilötietoja, postia ja viestejä heitä kuulustellessaan. Useaan otteeseen vuoden 2009 presidentinvaalien jälkeen ja katumielenosoitusten aikana matkapuhelin- ja tekstiviestiyhteydet katkaistiin, satelliittitelevisiokanavia häirittiin ja internetyhteydet katkaistiin paikallisesti tai ainakin niitä hidastettiin.

                              23.3.2012

                              64.

                              KAZEMI Toraj

                              Teknologia- ja viestintäasioista vastaavana poliisieverstinä hän ilmoitti kampanjasta hakkerien rekrytoimiseksi hallituksen palvelukseen tarkoituksena internet-viestinnän valvonnan tehostaminen ja ”vaarallisten” sivustojen vahingoittaminen.

                              23.3.2012

                              65.

                              LARIJANI Sadeq

                              Syntymäpaikka: Najaf (Irak) – Syntymäaika: 1960 tai elokuu 1961

                              Oikeuslaitoksen johtaja. Oikeuslaitoksen johtajan on annettava suostumuksensa ja hyväksyttävä allekirjoituksellaan jokainen rangaistus, jonka perusteena on qisas (hyvitys), hodoud (rikos Jumalaa vastaan) ja ta'zirat (rikos valtiota vastaan). Tämä sisältää kuolemanrangaistukseen, raipparangaistukseen ja amputoimiseen johtavat tuomiot. Tältä osin hän on henkilökohtaisesti hyväksynyt allekirjoituksellaan monia kuolemanrangaistuksia, jotka ovat kansainvälisten normien kanssa ristiriidassa, mukaan lukien kivityksiä, hirttoteloituksia, alaikäisten teloituksia ja julkisia teloituksia esimerkiksi niin, että vankeja on riiputettu sillalta tuhansien katsojien edessä.
                              Hän on myös sallinut ruumiillisen rangaistuksen käsittävät tuomiot kuten amputaatiot ja hapon tiputtamisen tuomitun silmiin. Sen jälkeen kun Sadeq Larijani aloitti tehtävässään, poliittisten vankien, ihmisoikeuksien puolustajien ja vähemmistöihin kuuluvien mielivaltaiset pidätykset lisääntyivät selvästi. Teloitukset lisääntyivät myös jyrkästi vuoden 2009 jälkeen. Sadeq Larijani on myös vastuussa siitä, että oikeutta oikeudenmukaiseen oikeudenkäyntiin laiminlyödään systemaattisesti Iranin oikeusprosessissa.

                              23.3.2012

                              66.

                              MIRHEJAZI Ali

                              Kuuluu korkeimman johtajan sisäpiiriin, osavastuussa vuodesta 2009 lähtien harjoitetun mielenosoitusten tukahduttamisen suunnittelusta ja lähellä niitä tahoja, jotka ovat vastuussa mielenosoitusten tukahduttamisesta.

                              23.3.2012

                              68.

                              RAMIN Mohammad-Ali

                              Syntymäpaikka: Dezful (Iran) – Syntymäaika: 1954

                              Holokaustin maailmansäätiön pääsihteeri. Säätiö perustettiin holokaustin maailmanlaajuisen kuvan tarkistamisesta vuonna 2006 järjestetyssä kansainvälisessä konferenssissa, jonka järjestämisestä Ramin vastasi Iranin hallituksen puolesta. Lehdistöasioiden varaministerinä hän oli ylin sensuurista vastaava henkilö joulukuuhun 2013 asti ja oli siinä ominaisuudessa suoraan vastuussa useiden uudistusmielisten kustantamoiden (Etemad, Etemad-e Melli, Shargh jne.) lopettamisesta, riippumattoman uutistoimiston sulkemisesta ja toimittajien pelottelusta ja pidätyksistä.

                              23.3.2012

                              69.

                              MORTAZAVI Seyyed Solat

                              Syntymäpaikka: Meibod (Iran) – Syntymäaika: 1967

                              Iranin toiseksi suurimman kaupungin Mashadin pormestari; kaupungissa järjestetään säännöllisesti julkisia teloituksia. Entinen poliittisten asioiden varasisäasianministeri. Mortazavi oli vastuussa tukahduttamistoimien johtamisesta laillisten oikeuksiensa, sananvapaus mukaan lukien, puolesta puhuneisiin henkilöihin. Nimitettiin myöhemmin Iranin vuoden 2012 parlamenttivaalien ja vuoden 2013 presidentinvaalien vaalilautakunnan johtajaksi.

                              23.3.2012

                              73.

                              FAHRADI Ali

                              Karajin syyttäjä. Vastuussa vakavista ihmisoikeusloukkauksista, mukaan lukien toimiminen syyttäjänä oikeudenkäynneissä, joissa määrätään kuolemanrangaistus. Fahradin toimiessa syyttäjänä Karajin alueella on toteutettu suuri määrä teloituksia.

                              23.3.2012

                              74.

                              REZVANMA- NESH Ali

                              Syyttäjä. Vastuussa vakavista ihmisoikeusloukkauksista, mukaan lukien alaikäisen teloitus.

                              23.3.2012

                              75.

                              RAMEZANI Gholamhosein

                              Turvallisuuspäällikkö puolustusministeriössä. IRGC:n entinen suojelu- ja turvallisuuspäällikkö maaliskuuhun 2012. IRGC:n tiedustelupalvelun entinen komentaja lokakuuhun 2009. Osallinen sananvapauden tukahduttamiseen. Ramezanilla on yhteyksiä tahoihin, jotka ovat vastuussa bloggaajien ja toimittajien pidätyksistä vuonna 2004, ja hänellä raportoidaan olleen rooli vaalien jälkeisten mielenosoitusten tukahduttamisessa vuonna 2009.

                              23.3.2012

                              77.

                              JAFARI Reza

                              Syntymäaika: 1967

                              Tuomareiden kurinpitotuomioistuimen neuvonantaja vuodesta 2012. ”Rikollisen verkkosisällön määrittämisestä vastaavan komitean” jäsen; kyseessä on nettisivujen ja sosiaalisen median sensuurista vastaava elin. Verkkorikoksia käsittelevän erityisen syyttäjäosaston entinen päällikkö vuosina 2007–2012. Oli vastuussa sananvapauden tukahduttamisesta, mukaan lukien bloggaajien ja toimittajien pidätykset, vangitsemiset ja syytteeseen asettamiset. Verkkorikosepäilyjen vuoksi pidätettyjä henkilöitä kohdeltiin kaltoin ja heidän oikeudenkäyntinsä olivat epäoikeudenmukaisia.

                              23.3.2012

                              78.

                              RESHTE- AHMADI Bahram

                              Pohjois-Teheranin yleisen tuomioistuimen tuomari. Teheranin yleisen syyttäjän toimiston entinen esimies. Teheranin maakunnan vankila-asioiden toimiston varapäällikkö. Teheranin entinen apulaissyyttäjä vuoteen 2013. Johti Evinin syytteeseenpanokeskusta. Hän oli vastuussa ihmisoikeuksien puolustajien ja poliittisten vankien oikeuksien epäämisestä, mukaan lukien vierailuoikeudet ja muut vankien oikeudet.

                              23.3.2012

                              79.

                              RASHIDI AGHDAM, Ali Ashraf

                              Nimitetty Evinin vankilan johtajaksi vuoden 2012 puolivälissä. Hänen nimittämisensä jälkeen vankilaolot ovat heikentyneet ja raporteissa viitataan vankien kaltoin kohtelun lisääntymiseen. Lokakuussa 2012 yhdeksän naispuolista vankia ryhtyi nälkälakkoon vastalauseeksi sille, että vanginvartijat rikkovat heidän oikeuksiaan ja kohtelevat heitä väkivaltaisesti.

                              12.3.2013

                              80.

                              KIASATI Morteza

                              Ahwazin vallankumoustuomioistuimen tuomari, 4. jaosto, langettanut kuolemantuomiot neljälle arabitaustaiselle poliittiselle vangille: Taha Heidarian, Abbas Heidarian, Abd al-Rahman Heidarian (kolme veljestä) ja Ali Sharifi. Heidät pidätettiin, heitä kidutettiin ja heidät hirtettiin ilman asianmukaista oikeudenkäyntiä. Näihin tapauksiin sekä oikeusturvan puuttumiseen viitattiin ihmisoikeuksia Iranissa seuraavan YK:n erityisraportoijan 13. syyskuuta 2012 päivätyssä raportissa ja 22. elokuuta 2012 päivätyssä YK:n pääsihteerin Iran-raportissa.

                              12.3.2013

                              81.

                              MOUSSAVI, Seyed Mohammad Bagher

                              Ahwazin vallankumoustuomioistuimen tuomari, 2. jaosto, langettanut 17. maaliskuuta 2012 kuolemantuomiot viidelle ahwazilaiselle arabitaustaiselle henkilölle: Mohammad Ali Amouri, Hashem Sha'bani Amouri, Hadi Rashedi, Sayed Jaber Alboshoka ja Sayed Mokhtar Alboshoka. Tuomioiden perusteena kansallista turvallisuutta vaarantava toiminta ja jumalanvastaiset rikokset. Iranin korkein oikeus piti tuomiot ennallaan 9. tammikuuta 2013. Nämä viisi henkilöä pidätettiin ilman syytettä yli vuoden ajaksi, heitä kidutettiin ja heidät tuomittiin ilman asianmukaista oikeudenkäyntiä.

                              12.3.2013

                              82.

                              SARAFRAZ, Mohammad (Dr.) (alias Haj-agha Sarafraz)

                              Syntymäaika: noin 1963 Syntymäpaikka: Teheran Asuinpaikka: Teheran Työpaikka: IRIB:n ja PressTV:n päätoimipaikka, Teheran

                              Iranin islamilaisen tasavallan yleisradioyhtiön (IRIB) johtaja. Iranin radio- ja tv-yhtiön (IRIB) kansainvälisen osaston (World Service and Press TV) entisenä johtajana vastasi kaikista ohjelmia koskevista päätöksistä. Läheiset yhteydet valtion turvallisuusviranomaisiin. Hänen johdollaan Press TV on IRIBin rinnalla tehnyt yhteistyötä Iranin turvallisuuspalvelun ja syyttäjien kanssa ja lähettänyt vangituilta, mukaan lukien iranilais-kanadalaiselta toimittajalta ja elokuvantekijältä Maziar Baharilta, pakottamalla saatuja tunnustuksia viikko-ohjelmassa ”Iran Today”. Ison-Britannian riippumaton radio- ja tv-alan sääntelyviranomainen OFCOM antoi Press TV:lle 100 000 punnan sakon Baharin tunnustuksen lähettämisestä vuonna 2011. Tunnustus oli kuvattu vankilassa Baharin ollessa pakkotoimien kohteena. Sarafraz on näin ollen loukannut oikeutta oikeudenmukaiseen ja puolueettomaan oikeudenkäyntiin.

                              12.3.2013

                              83.

                              JAFARI, Asadollah

                              Mazandaran maakunnan syyttäjä, vastuussa laittomista pidätyksistä ja bahai-vankien oikeuksien loukkaamisesta alkaen pidättämisestä aina eristyssellissä pitämiseen tiedustelupalvelun pidätyskeskuksessa. On olemassa todisteet kuudesta konkreettisesta tapauksesta, joissa oikeusturvaa on loukattu. Jafari on toiminut syyttäjänä asioissa, jotka ovat johtaneet moniin, myös julkisiin teloituksiin.

                              12.3.2013

                              85.

                              HAMLBAR, Rahim

                              Tabrizin vallankumoustuomioistuimen 1. jaoston tuomari. Langettanut ankaria rangaistuksia toimittajille, azeri-vähemmistöön kuuluville ja työntekijöiden oikeuksien puolustajille ja syyttänyt heitä vakoilusta, kansallisen turvallisuuden vaarantamisesta, Iranin hallituksen vastaisesta propagandasta ja Iranin johtajan halventamisesta. Hänen tuomioissaan on useasti jätetty noudattamatta oikeudenmukaisen menettelyn periaatetta, ja vankeja on pakotettu antamaan vääriä tunnutuksia. Erittäin räikeä tapaus oli oikeusjuttu, jossa 20 vapaaehtoistyöntekijälle (Iranissa elokuussa 2012 tapahtuneen maanjäristyksen jälkeen) langetettiin vankeusrangaistukset yrityksistä auttaa maanjäristyksen uhreja. Oikeus tuomitsi työntekijät ”kokoontumisesta ja yhteistoiminnasta rikosten tekemiseksi kansallista turvallisuutta vastaan”.

                              12.3.2013

                              86.

                              MUSAVI- TABAR, Seyyed Reza

                              Shirazin vallankumouksellisen syyttäjälaitoksen johtaja. Vastuussa poliittisten aktivistien, toimittajien, ihmisoikeuksien puolustajien, bahaiden ja mielipidevankien laittomista pidätyksistä ja pahoinpitelystä. Heitä on ahdisteltu, kidutettu ja kuulusteltu, eikä heille ole myönnetty asianajajaa eikä asianmukaista oikeudenkäyntiä. Musavi-Tabar allekirjoitti oikeuden päätöksiä pahamaineisessa pidätyskeskuksessa nro 100 (miesvankila), mukaan lukien määräys pitää naispuolinen bahai-vanki Raha Sabet kolmen vuoden ajan erityssellissä.

                              12.3.2013

                     Yhteisöt

                              Nimi

                              Tunnistetiedot

                              Perusteet

                              Luetteloon merkitsemisen päivämäärä

                              1.

                              Järjestäytyneen rikollisuuden tutkinnan keskus (Center to Investigate Organized Crime alias Cyber Crime Office tai Cyber Police)

                              Sijainti: Teheran, Iran www-sivut: http://www.cyberpolice.ir

                              Tammikuussa 2011 perustettu Iranin tietoverkkopoliisi on Iranin islamilaisen tasavallan poliisin yksikkö, jota johtaa Esmail Ahmadi-Moqaddam (luettelossa). Ahmadi-Moqaddam on korostanut, että tietoverkkopoliisi ryhtyy toimiin niitä vastavallankumouksellisia ja toisinajattelevia ryhmiä vastaan, jotka käyttivät internetiin perustuvaa sosiaalista mediaa protestien nostamiseksi presidentti Mahmoud Ahmadinejadin uudelleenvalintaa vastaan. Tammikuussa 2012 tietoverkkopoliisi antoi internet-kahviloille uudet ohjeet, joissa vaaditaan käyttäjiä antamaan henkilötietonsa kahvilan omistajalle, jonka on säilytettävä tiedot kuuden kuukauden ajan samoin kuin luettelo verkkosivuista, joilla asiakas on käynyt. Säännöt edellyttävät kahvilan omistajien myös asentavan valvontakamerat ja säilyttämään tallenteet kuuden kuukauden ajan.
                              Näiden uusien sääntöjen avulla voidaan muodostaa lokikirja, jota viranomaiset voivat käyttää jäljittääkseen aktivisteja tai muita henkilöitä, joita pidetään vaarana kansalliselle turvallisuudelle. Kesäkuussa 2012 Iranin tiedotusvälineet kertoivat, että tietoverkkopoliisi suunnittelee hyökkäystä virtuaalisia yksityisverkkoja vastaan. Tietoverkkopoliisi pidätti 30. lokakuuta 2012 (ilman pidätysmääräystä) bloggaaja Sattar Beheshtin ”toimista kansallista turvallisuutta vastaan sosiaalisessa mediassa ja Facebookissa”. Beheshti oli arvostellut Iranin hallitusta blogissaan. Beheshti löytyi kuolleena vankisellistään 3. marraskuuta 2012, ja oletetaan, että tietoverkkopoliisi on kiduttanut hänet kuoliaaksi.


title: 2007/127/EY: Neuvoston päätös, tehty 19 päivänä helmikuuta 2007 , Zimbabwen kanssa AKT–EY-kumppanuussopimuksen 96 artiklan nojalla käytyjen neuvottelujen päättämisestä tehtyyn päätökseen 2002/148/EY sisältyvien toimenpiteiden soveltamiskauden jatkamisesta

text:
               22.2.2007

               FI

               Euroopan unionin virallinen lehti

               L 53/23

      NEUVOSTON PÄÄTÖS,
   tehty 19 päivänä helmikuuta 2007,
   Zimbabwen kanssa AKT–EY-kumppanuussopimuksen 96 artiklan nojalla käytyjen neuvottelujen päättämisestä tehtyyn päätökseen 2002/148/EY sisältyvien toimenpiteiden soveltamiskauden jatkamisesta
   (2007/127/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan,
   ottaa huomioon Cotonoussa 23 päivänä kesäkuuta 2000 allekirjoitetun (1) ja Luxemburgissa 25 elokuuta 2005 (2) tarkistetun AKT–EY-kumppanuussopimuksen,
   ottaa huomioon AKT–EY-kumppanuussopimuksen soveltamiseksi toteutettavista toimenpiteistä ja noudatettavista menettelyistä tehdyn, neuvostossa kokoontuneiden jäsenvaltioiden hallitusten edustajien välisen sisäisen sopimuksen (3) ja erityisesti sen 3 artiklan,
   ottaa huomioon komission ehdotuksen,
   sekä katsoo seuraavaa:

               (1)

               Päätöksellä 2002/148/EY (4) päätettiin AKT–EY-kumppanuussopimuksen 96 artiklan 2 kohdan c alakohdan nojalla käydyt neuvottelut Zimbabwen kanssa ja toteutettiin mainitun päätöksen liitteessä eritellyt aiheelliset toimenpiteet.

               (2)

               Päätöksen 2003/112/EY (5) 1 artiklalla 20 päivään helmikuuta 2004 jatkettujen, päätöksen 2002/148/EY 2 artiklassa tarkoitettujen toimenpiteiden soveltamista jatkettiin päätöksen 2004/157/EY (6) 1 artiklalla 20 päivään helmikuuta 2005, päätöksen 2005/139/EY (7) 1 artiklalla 20 päivään helmikuuta 2006 ja päätöksellä 2006/114/EY edelleen 12 kuukaudella 20 päivään helmikuuta 2007.

               (3)

               Zimbabwen hallitus rikkoo edelleen AKT–EY-kumppanuussopimuksen 9 artiklassa mainittuja olennaisia osia, eivätkä Zimbabwessa vallitsevat olosuhteet takaa ihmisoikeuksien, demokratian periaatteiden ja oikeusvaltioperiaatteen kunnioittamista.

               (4)

               Sen vuoksi toimenpiteiden soveltamista olisi edelleen jatkettava,

         ON PÄÄTTÄNYT SEURAAVAA:
   1 artikla
   Päätöksen 2002/148/EY 2 artiklassa tarkoitettujen toimenpiteiden soveltamista jatketaan 20 päivään helmikuuta 2008. Toimenpiteitä tarkastellaan jatkuvasti uudelleen.
   Tämän päätöksen liitteenä oleva kirje osoitetaan Zimbabwen presidentille.
   2 artikla
   Tämä päätös tulee voimaan päivänä, jona se tehdään.
   Se julkaistaan Euroopan unionin virallisessa lehdessä.

      Tehty Brysselissä 19 päivänä helmikuuta 2007.

            Neuvoston puolesta

            Puheenjohtaja

         M. GLOS

      (1)  EYVL L 317, 15.12.2000, s. 3.

      (2)  EUVL L 209, 11.8.2005, s. 25.

      (3)  EYVL L 317, 15.12.2000, s. 376, sisäinen sopimus sellaisena kuin se on viimeksi muutettuna 10 päivänä huhtikuuta 2006 tehdyllä sisäisellä sopimuksella (EUVL L 247, 9.9.2006, s. 48).

      (4)  EYVL L 50, 21.2.2002, s. 64, päätös sellaisena kuin se on viimeksi muutettuna päätöksellä 2006/114/EY (EUVL L 48, 18.2.2006, s. 26).

      (5)  EUVL L 46, 20.2.2003, s. 25.

      (6)  EUVL L 50, 20.2.2004, s. 60.

      (7)  EUVL L 48, 19.2.2005, s. 28.

      LIITE
      Bryssel, 21 päivänä helmikuuta 2007
      Euroopan unioni pitää AKT–EY-kumppanuussopimuksen 9 artiklan määräyksiä erittäin tärkeinä. Ihmisoikeuksien, demokraattisten instituutioiden ja oikeusvaltioperiaatteen kunnioittaminen ovat kumppanuussopimuksen olennaisia osia ja muodostavat siten suhteidemme perustan.
      Euroopan unioni ilmoitti Teille 19 päivänä helmikuuta 2002 päivätyllä kirjeellä päätöksestään päättää AKT–EY-kumppanuussopimuksen 96 artiklan nojalla käydyt neuvottelut ja toteuttaa eräitä sopimuksen 96 artiklan 2 kohdan c alakohdassa tarkoitettuja aiheellisia toimenpiteitä.
      Euroopan unioni ilmoitti Teille 19 päivänä helmikuuta 2003, 19 päivänä helmikuuta 2004, 18 päivänä helmikuuta 2005 ja 15 päivänä helmikuuta 2006 päivätyillä kirjeillä päätöksistään olla kumoamatta asianomaisten aiheellisten toimenpiteiden soveltamista ja jatkaa niiden soveltamiskautta ensin 20 päivään helmikuuta 2004, sitten 20 päivään helmikuuta 2005, 20 päivään helmikuuta 2006 ja vielä 20 päivään helmikuuta 2007.
      Nyt, 12 kuukautta myöhemmin, Euroopan unioni katsoo, että merkittävää edistymistä ei ole tapahtunut neuvoston 18 päivänä helmikuuta 2002 tekemässä päätöksessä mainituilla viidellä alalla.
      Edellä esitetyn perusteella Euroopan unioni ei katso, että aiheelliset toimenpiteet voitaisiin kumota, ja se on päättänyt jatkaa niiden soveltamista 20 päivään helmikuuta 2008.
      Euroopan unioni haluaa edelleen korostaa, ettei se rankaise Zimbabwen väestöä ja että se jatkaa humanitaarisen avun ja väestöä suoraan tukevien, erityisesti sosiaalialan sekä demokratiaa, ihmisoikeuksien kunnioittamista ja oikeusvaltiota edistävien hankkeiden rahoitusta.
      Euroopan unioni haluaa muistuttaa, että aiheellisten toimenpiteiden toteuttaminen AKT–EY-kumppanuussopimuksen 96 artiklassa tarkoitetulla tavalla ei estä kyseisen sopimuksen 8 artiklassa määriteltyä poliittista vuoropuhelua.
      Tämän vuoksi Euroopan unioni haluaa edelleen korostaa Euroopan yhteisön ja Zimbabwen välillä tulevaisuudessa käytävän yhteistyön merkitystä. Euroopan unioni haluaa vahvistaa valmiutensa hyödyntää parhaillaan toteutettavan kymmenennen EKR:n ohjelmasuunnittelun tarjoamaa mahdollisuutta jatkaa vuoropuhelua ja edistyä heti, kun olosuhteet sen sallivat, kohti tilannetta, jossa täysimääräisen yhteistyön uudelleen aloittaminen on mahdollista.
      Kunnioittavasti

            Komission puolesta

         J.M. BARROSO

            Neuvoston puolesta

         M. GLOS